text:
55/2013. (IX. 13.) HM utasítása a Magyar Honvédség Kormányzati Célú Elkülönült Hírközlő Hálózatának békeidejű üzemeltetési és felügyeleti rendjéről, valamint a központilag biztosított szolgáltatások igénybevételének szabályairól.
A honvédelemről és a Magyar Honvédségről, valamint a különleges jogrendben bevezethető intézkedésekről szóló 2011.  évi
CXIII.  törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2. § (5) bekezdése alapján,
figyelemmel a (2) bekezdés 17. pontjára és a kormányzati célú hírközlő hálózatokról szóló 346/2010. (XII. 28.) Korm. rendeletben
foglaltakra, a Magyar Honvédség Kormányzati Célú Elkülönült Hírközlő Hálózatának békeidejű üzemeltetési és felügyeleti rendjéről,
valamint a központilag biztosított szolgáltatások igénybevételének szabályairól a következő utasítást adom ki.
1. Általános rendelkezések 1. § Az utasítás hatálya a Honvédelmi Minisztériumra (a továbbiakban: HM), a honvédelmi miniszter közvetlen
alárendeltségébe tartozó szervezetekre, továbbá a Magyar Honvédség (a továbbiakban: MH) katonai szervezeteire
(a továbbiakban együtt: honvédelmi szervezetek) terjed ki.
2. § Az utasítás alkalmazásában
1. felhasználó: az a személy, aki a Magyar Honvédség Kormányzati Célú Elkülönült Hírközlő Hálózatából
(a  továbbiakban: MH KCEHH) a felhasználó, alkalmazó szervezet vezetője által részére meghatározott jogosultsági
kategóriának megfelelő híradó és informatikai szolgáltatást vesz igénybe;
2. felhasználó, alkalmazó szervezetek: azok a szolgáltatás igénybevételére jogosult szervezetek, amelyek az MH
KCEHH szolgáltatásait igénybe veszik;
3. hálózatgazda: a hálózatgazdai feladatok ellátására a HM Szervezeti és Működési Szabályzatában (a továbbiakban:
HM SZMSZ) kijelölt vezető, aki felelős az MH KCEHH fejlesztésének, üzemeltetési és szolgáltatási rendszerének
felsőszintű tervezéséért, a végrehajtás szakmai felügyeletéért;
4. hálózatüzemeltető: az MH KCEHH működőképességéért, biztonságáért, fenntartásáért, a felhasználó, alkalmazó
szervezetek központilag biztosított híradó és informatikai szolgáltatásokkal történő ellátásért felelős honvédelmi
szervezet;
5. híradó és informatikai központ: a hálózatüzemeltető, valamint a katonai üzemeltető alárendeltségében lévő
híradó és informatikai főközpont, valamint a központok, alközpontok, részlegek, csoportok, alcsoportok, amelyek
a hálózat egy meghatározott pontján végzik az ellátási körzetükbe tartozó honvédelmi szervezetek központilag
biztosított szolgáltatásokkal történő ellátását, a szolgáltatási, fenntartási körzetükbe tartozó híradó és informatikai
központokban telepített eszközök, berendezések, információs célrendszerek folyamatos üzemeltetését, üzemvitelét,
üzemfelügyeletét;
6. információs célrendszer: az MH KCEHH részeként üzemelő, meghatározott felhasználó, alkalmazó szervezetek
speciális feladatrendszerének, vagy egy alkalmazási terület által megfogalmazott alkalmazói igények
híradó-informatikai támogatására kialakított rendszer, melynek üzemeltetését, üzemfelügyeletét, üzemvitelét a
kijelölt katonai üzemeltető végzi;
7. katonai üzemeltető: az MH KCEHH hálózatából hatáskörébe utalt híradó és informatikai központok, felügyelt és
felügyelet nélküli hírközlési létesítmények, berendezések, hálózatrészek, információs célrendszerek üzemeltetését,
üzemfelügyeletét, üzemvitelét végző, belső rendelkezésben kijelölt honvédelmi szervezet;
8. központilag biztosított szolgáltatások: az MH KCEHH hálózatából több információs célrendszer, felhasználó,
alkalmazó szervezet részére biztosított híradó és informatikai alapszolgáltatások, melyek biztosítására kizárólagos
joggal hálózatüzemeltető szervezet kerül kijelölésre, és amelyek körét az MH KCEHH üzemeltetési szabályzata
tartalmazza;
9. MH Kormányzati Célú Elkülönült Hírközlő Hálózat (a továbbiakban: MH KCEHH): a nyilvános hírközlő hálózatoktól
elkülönült, az MH honvédelmi feladatainak híradó és informatikai támogatása érdekében üzemeltetett állandó és
tábori telepítésű híradó és informatikai rendszer;
10. MH Transzporthálózat: különböző fizikai közegeket magába foglaló országos kiterjedésű, a központi szolgáltatások
és információs célrendszerek forgalmához egységes hálózati szolgáltatást biztosító adatátviteli rendszer, melynek
szolgáltatásait igénybe vevő rendszerek részére elkülönült módon, virtuális magánhálózatok kerülnek kialakításra;
11. nem központi üzemeltetési körbe tartozó információs célrendszerek: az MH KCEHH szolgáltatásait igénybe vevő,
nem központilag biztosított szolgáltatások körébe tartozó információs célrendszerek, melyek működtetését belső
rendelkezés szabályozza, és amelyek üzemeltetését, üzemfelügyeletét, üzemvitelét a kijelölt katonai üzemeltető
végzi;
12. rendszeradminisztrátor: az a személy, aki a rendszergazda szakmai alárendeltségében, a rendszergazda által
engedélyezett hozzáférési jogosultsággal végzi a kezelésére bízott eszközök hardveres és szoftveres karbantartását,
a felhasználók szoftveres és hardveres menedzselését, konfigurációk végrehajtását, dokumentálását, jogosultságok
beállítását, a naplózási adatok előállítását, konfigurációs adatállomány tárolását, karbantartását, biztonsági mentések
végrehajtását, a biztonsági rendszabályok betartását, betartásának ellenőrzését, felügyeletét;
13. rendszerbiztonsági felügyelő: az a személy, aki a rendszergazda szakmai alárendeltségében végzi a rendszer
alkalmazási területén a rendszer személyi, fizikai, adminisztratív ellenőrzését, valamint a rendszerbiztonsági
követelmények és szabályok érvényesülésének ellenőrzését;
14. rendszergazda: a hálózatüzemeltető, illetve a katonai üzemeltető parancsnoka, vezetője által megbízott
személy, aki egyszemélyi felelősséggel tartozik a hatáskörébe tartozó központi szolgáltatások működését biztosító
rendszerkiszolgálók, központi rendszeralkalmazások, biztonsági rendszerek, üzemeltetéstámogató rendszerek,
információs célrendszerek, felhasználók részére nyújtott szolgáltatások szabványok szerinti működtetéséért,
felügyeletéért, karbantartásáért, hibaelhárításáért, nyilvántartásáért, hozzáférési jogosultságok kiosztásáért és a
biztonsági rendszabályok betartásáért, betartásának felügyeletéért, valamint a korlátos erőforrásokkal történő
gazdálkodásért;
15. szervizcsoport: az ország meghatározott területén végzi a hatáskörébe tartozó híradó és informatikai
központok, felügyelt, valamint felügyelet nélküli hírközlési létesítmények, információs célrendszerek karbantartását,
hibabehatárolását, hibaelhárítását, hálózatépítési, átalakítási feladatokat;
16. tábori területi híradó és informatikai rendszer: mobil, rendszerint harc-, gépjárműbe épített híradó, informatikai
és információvédelmi eszközökkel felépített, a békeidőszaki elhelyezési objektumok rendszereitől függetlenül is
működőképes híradó és informatikai hálózat;
17. üzemeltetés: az a tevékenység, amely magába foglalja a híradó és informatikai központ ellátási körébe tartozó
felhasználókkal történő kapcsolattartást, a felhasználók híradó és informatikai szolgáltatásokkal történő ellátását, a
rendszert leíró, valamint a felhasználói adatbázisok, műszaki dokumentációk naprakész nyilvántartását, az üzemeltetési
körbe tartozó hálózatok, információs rendszerek, szolgáltatások mindenkori rendelkezésre állásának biztosítása
érdekében szükséges karbantartási és javítási tevékenységet, a rendszer működéséhez kapcsolódó szoftverek és
licencek követését, a híradó és informatikai berendezések üzemképességének, mindenkori hadrafoghatóságának
biztosítását, a biztonsági rendszabályok betartását és betartásának ellenőrzését, felügyeletét;
18. üzemfelügyelet: az a tevékenység, amely magába foglalja az MH KCEHH működőképességének fenntartása
érdekében a hálózat pillanatnyi állapotának, forgalmi viszonyainak, biztonsági eseményeinek folyamatos
ellenőrzését, vizsgálatát, dokumentálását, a működőképesség helyreállítása érdekében szükséges hibabehatárolási
és hibaelhárítási tevékenységeket, valamint a biztonsági események feltérképezését, ellenintézkedések megtételét,
védelemi rendszabályok bevezetését;
19. üzemvitel: az a tevékenység, amely magába foglalja az MH KCEHH-et alkotó híradó és informatikai rendszerek,
hálózati erőforrások nyilvántartását, szolgáltatókkal történő kapcsolattartást, elő-, és számlafizetéssel kapcsolatos
feladatokat, szolgáltatási, fenntartási szerződések és a rendszer működéséhez kapcsolódó szoftverek és licencek
nyilvántartását, műszaki tartalmuk, érvényességük felügyeletét, a működési költségek tervezését és felhasználásának,
nyilvántartásának kezelését, a működéssel kapcsolatos statisztikai adatok gyűjtését, elemzését, értékelését, a
költséghatékony üzemeltetés megszervezését és koordinálását, javaslatok összeállítását az üzemeltetés támogatási
körbe történő bevonásra, támogatási körből történő törlésre vonatkozóan, valamint javaslatok összeállítását az
optimális hálózatfejlesztési irányok kialakítása érdekében;
20. üzemeltetési szint megállapodás: a hálózatüzemeltető és a katonai üzemeltető híradó és informatikai üzemeltető
szervezetei között létrejött írásos megállapodás, melynek segítségével biztosítják a híradó és informatikai
szolgáltatások  minőségét, és amely meghatározza az egyes felekre háruló felelősséget, továbbá kötelezi a
hálózatüzemeltetőt, hogy előre meghatározott szintű minőségben és mennyiségben szolgáltasson mindaddig,
amíg a katonai üzemeltető fenntartja igényét az elfogadott korlátok között.
2. Az MH KCEHH felépítése, rendeltetése és működtetése
3. § (1) Az MH KCEHH magába foglalja:
a) az MH állandó telepítésű híradó, informatikai és információvédelmi központjait, alközpontjait és a kapcsolódó
üzemviteli helyiségeket,
b) az MH tábori területi híradó és informatikai rendszer elemeit,
c) a HM vagyonkezelésében lévő objektumokban, valamint a nyilvános elektronikus hírközlési szolgáltatók
és kormányzati célú szolgáltatók objektumaiban, létesítményeiben betelepült felügyelt és felügyelet
nélküli mikrohullámú állomásokat, a kültéri eszközök elhelyezését biztosító antennatornyokat és antennák
elhelyezésére szolgáló ingatlanrészeket,
d) a HM vagyonkezelésében lévő objektumokba, valamint a nyilvános elektronikus hírközlési szolgáltatók és
kormányzati célú szolgáltatók objektumaiba, létesítményeibe betelepült átvitelt-technikai rendszereket és
létesítési helyszíneit,
e) az objektumok híradó, informatikai és információvédelmi alhálózatait biztosító infrastruktúrát és azok
üzemviteli helyiségeit,
f ) az üzemfelügyeleti és üzemeltetést támogató feladatokat kiszolgáló szolgálati helyiségeket, irodákat,
műhelyeket és raktárakat,
g) az MH KCEHH üzemeltetése érdekében telepített és működtetett HM vagyonkezelésű, illetve szolgáltatók által,
szolgáltatási szerződés alapján biztosított vagy bérbe adott technikai eszközöket, szoftvereket, szolgáltatásokat,
valamint a hibabehatárolást, karbantartást és javítást biztosító eszközöket, anyagokat,
h) a híradó és informatikai központok közötti jelátviteli utakat,
i) a központilag biztosított szolgáltatásokat kiszolgáló infrastruktúrát,
j) az MH távbeszélő rendszerét.
(2) Az MH KCEHH a honvédelmi feladatok ellátása érdekében nyilvános elektronikus hírközlési szolgáltatóktól, valamint
más kormányzati célú szolgáltatóktól bérelt szolgáltatásokkal egészül ki.
(3) Az MH KCEHH az utasításban meghatározott feltételekkel más kormányzati célú és nyilvános elektronikus hírközlési
hálózattal összekapcsolható.
(4) Az MH KCEHH biztosítja
a) a katonai felsővezetés híradását, informatikai támogatását, valamint az MH vezetés-irányítási rendszerének
működéséhez szükséges technikai feltételeket, a központilag biztosított szolgáltatások elérését,
b) a békeidőszakban, valamint a különleges jogrend időszakában elrendelt feladatok végrehajtása érdekében
szükséges híradó és informatikai szolgáltatásokat, előkészített áramköröket, a befogadó nemzeti támogatás
érdekében szükséges távközlési kapacitásokat,
c) a más kormányzati célú elektronikus hírközlő hálózatokkal, nyilvános elektronikus hírközlési szolgáltatók
hálózataival, valamint a NATO, EU és egyéb nemzetközi hálózatokkal történő együttműködés lehetőségét,
d) a minősített híradó, informatikai és információvédelmi rendszerek működéséhez szükséges transzporthálózati
szolgáltatásokat,
e) a felcsatlakozási pontokat a tábori területi híradó és informatikai rendszer részére,
f ) a felcsatlakozó tábori vezetési pontok közötti összeköttetéseket,
g) a csapatok riasztásának és vezetésének feltételeit,
h) a készenlét fokozása és fenntartása rendszerének működését, az MH katasztrófavédelmi feladatainak
végrehajtásához, valamint a hírközlés honvédelmi felkészítésével összefüggő feladatok végrehajtásához
szükséges feltételeket,
i) az MH szövetségi kötelezettségeiből, valamint nemzetközi szerepvállalásából adódó NATO és EU feladatokra
felajánlott, külföldön szolgálatot teljesítő alegységei hazai kapcsolattartásához, valamint a nemzeti és
nemzetközi gyakorlatok, rendezvények híradó és informatikai biztosításához szükséges szolgáltatásokat,
j) az információs célrendszerek, automatizált vezetés-irányítási rendszerek, fegyverzetirányítási rendszerek
működéséhez szükséges transzporthálózati szolgáltatásokat,
k) az MH Műveleti Vezetési Rendszere speciális működésének infokommunikációs támogatását.
4. § (1) Az MH KCEHH üzemeltetésével, üzemfelügyeletével, üzemvitelével összefüggő feladatokat a hálózatgazda szakmai
irányításával a hálózatüzemeltető, illetve katonai üzemeltető alárendeltségében lévő híradó és informatikai
központok, híradó és informatikai szervizcsoportok, valamint hálózatfelügyeleti központok személyi állománya hajtja
végre.
(2) Az MH KCEHH üzemeltetésével, üzemfelügyeletével összefüggő feladatok végrehajtására külső fenntartó szervezetek
bevonásra kerülhetnek, amennyiben a feladatok ellátáshoz szükséges személyi, technikai feltételek az (1) bekezdésben
meghatározott szervezetekben nem biztosítottak.
3. Az MH KCEHH felső szintű szakmai irányításának és vezetésének rendje
5. § (1) A Honvéd Vezérkar Híradó, Informatikai és Információvédelmi Csoportfőnökség (továbbiakban: HVK HIICSF)
csoportfőnöke a szakmai elöljárói jog- és feladatkörein, valamint az átruházott jogkörben ellátott hálózatgazdai
feladatokon túlmenően
a) az alkalmazói követelmények alapján meghatározza a szolgáltatások fejlesztésére vonatkozó követelményeket,
b) a hálózatüzemeltető a 8. § (1) bekezdése szerinti középszintű vezető szerv és a katonai üzemeltetők által
végzett kockázatelemzési tevékenység, valamint az incidenskezelések és szakmai ellenőrzések tapasztalatai
alapján intézkedik a biztonsági követelmények szükség szerinti átalakítására,
c) meghatározza az MH KCEHH rendelkezésre állására, fenntartására, működtetésére, fejlesztésére vonatokozó
hadműveleti követelményeket,
d) meghatározza a híradó és informatikai központok és központilag biztosított szolgáltatások katonai üzemeltető
szervezeteit, az MH KCEHH üzemeltetési és felügyeleti körzeteit, és a szervizterületek felosztásának rendjét.
(2) A HVK HIICSF gyűjti és feldolgozza a honvédelmi szervezetek híradó, informatikai és információvédelmi igényeit,
megtervezi a feladatokat és gondoskodik azok megjelenítéséről a tárcaszintű stratégiai tervekben. Nyomon követi a
feladatok végrehajtását, az igények kielégítését, valamint felügyeli a tárca híradó, informatikai és információvédelmi
tárgyú beszerzéseit.
(3) A HVK HIICSF csoportfőnöke az MH KCEHH üzemeltetési és felügyeleti rendjének részletes szabályait az utasítás
figyelembevételével szakutasításban állapítja meg.
6. § (1) A hálózatüzemeltető az MH vitéz Szurmay Sándor Budapest Helyőrség Dandár (a továbbiakban: MH BHD), amely e
feladatát a HVK HIICSF szakmai irányítása szerint látja el.
(2) Az MH BHD az alárendeltségében lévő híradó és informatikai központok, információs célrendszerek tekintetében
végzi a katonai üzemeltetők részére meghatározott üzemeltetési feladatokat.
(3) Az MH BHD az MH KCEHH működtetésére vásárolt szolgáltatások, valamint az MH vezetési-irányítási rendszerének
támogatása és a honvédelmi feladatok ellátása érdekében bérelt híradó és informatikai szolgáltatások tekintetében
az MH egyedüli számlafizető szervezete.
(4) Az MH BHD felelős az MH KCEHH működtetésével összefüggő üzemeltetési, üzemfelügyeleti, üzemviteli tevékenységek
megszervezéséért, végrehajtásának szakmai felügyeletéért, felelősségi területén az ügyeleti, készenléti szolgálatainak
megszervezéséért.
(5) Az MH BHD az MH KCEHH mindenkori rendelkezésre állásának biztosítása, valamint az üzemeltetéssel,
üzemfelügyelettel összefüggő koordinációt igénylő feladatok végrehajtása érdekében intézkedési joggal rendelkezik
valamennyi katonai üzemeltető felé.
(6) Az MH BHD felelős
1. a hatáskörébe tartozó híradó és informatikai központok, felügyeleti központok, felügyelt és felügyelet nélküli
hírközlési létesítmények, a központilag biztosított szolgáltatások és információs célrendszerek anyagi-technikai
átadás-átvételéért, nyilvántartásáért, az anyagi fegyelem betartásáért,
2. az MH KCEHH részét képező, központilag biztosított szolgáltatásokat működtető rendszerkiszolgálók, központi
rendszeralkalmazások, biztonsági rendszerek, üzemeltetéstámogató rendszerek, kapcsolástechnikai és adatátviteli
rendszerek üzemeltetéséért, üzemfelügyeletéért, üzemviteléért, a felhasználó, alkalmazó szervezetek központi
szolgáltatásokkal történő ellátásáért, a rendszerek dokumentációinak tárolásáért és aktualizálásáért,
3. a hatáskörébe tartozó híradó és informatikai központok, felügyeleti központok, felügyelt és felügyelet nélküli
hírközlési létesítmények, a központilag biztosított szolgáltatások és információs célrendszerek működőképességének,
mindenkori rendelkezésre állásának biztosításáért,
4. az üzemeltetés és a biztosított szolgáltatások racionalizálásával a költségvetés kiadásainak csökkentéséért, a
működési költségek optimalizálásáért, a szükséges fejlesztési igények összeállításáért,
5. az MH KCEHH fejlesztéséhez, működtetéséhez, szolgáltatások bérléséhez szükséges műszaki követelmények
kidolgozásáért,
6. az MH KCEHH biztonsági követelményei szerinti védelmi rendszabályok kialakításáért és fenntartásáért,
7. az MH-ban bevezetett cím- és számgazdálkodásért, a hálózati és alkalmazás szintű hozzáférési jogosultságok,
személyes azonosító kódok elektronikus információbiztonsági szabályzatban meghatározottak szerinti tervezéséért,
elosztásáért, felügyeletéért, nyilvántartásáért,
8. a központilag biztosított szolgáltatások, valamint az információs célrendszerek részére szükséges MH
transzporthálózati szolgáltatások biztosításáért, az MH KCEHH-ben bevezetett VPN/VLAN struktúra tervezéséért,
kialakításáért, valamint az ahhoz történő hozzáférési jogosultságok elektronikus információbiztonsági szabályzatban
meghatározottak szerinti biztosításáért, kiosztásáért, nyilvántartásáért,
9. az MH Transzporthálózatának hálózati erőforrásait igénybe vevő, nem központi üzemeltetési körbe tartozó
információs célrendszerek hálózati szintű kapcsolatainak biztosításáért, felügyeletéért, nyilvántartásáért,
10. a HM, a honvédelmi miniszter közvetlen alárendeltségébe tartozó szervezetek, valamint üzemeltetési körébe
tartozó objektumokban elhelyezett honvédelmi szervezetek híradó és informatikai támogatásáért, a katonai
üzemeltetői feladatok végrehajtásáért,
11. a Budapesthez és vonzáskörzetéhez tartozó objektumok vonatkozásában a regionális hálózatfelügyeleti és szerviz
tevékenységek végzéséért,
12. a katonai felsővezetés érdekében létesített védett vezetési pontok híradó és informatikai központjainak
üzemeltetéséért, az MH Műveleti Vezetési Rendszer speciális működésének híradó és informatikai támogatásáért,
információvédelmének biztosításáért,
13. a megváltozott hálózatrészeknek, új rendszerelemeknek az MH üzemeltetési, üzemfelügyeleti, üzemviteli
rendszerébe történő integrálásáért,
14. az alárendeltségébe tartozó híradó és informatikai központokon, állomásokon történő szolgálatteljesítésért,
munkavégzésért, a munka-, baleset-, tűz-, és környezetvédelmi, az információbiztonsági, valamint a beléptetéssel
összefüggő rendszabályok betartásáért,
15. az MH KCEHH hálózatához csatlakozó tábori területi híradó és informatikai rendszerelemek, illetve tábori
vezetési pontok részére az Elektronikus Információbiztonsági Szabályzatban meghatározottak szerint igényelt
központi szolgáltatásokhoz történő hozzáférés biztosításáért, üzemeltetési és üzemfelügyeleti rendszerbe történő
integrációért, a csatlakozás szakmai koordinációjáért,
16. a felhasználó, alkalmazó szervezetek adatainak, valamint a részükre biztosított szolgáltatások országos szintű,
naprakész nyilvántartásáért, az igényelhető szolgáltatások katalógusának közzétételéért,
17. a szolgáltatások minőségét, rendelkezésre állását, változását érintő vezetői, felhasználói tájékoztatások
közzétételéért,
18. a különleges jogrend időszakára tervezett összeköttetések és szolgáltatások nyilvántartásáért, létesítéséért, a
tartalékolt eszközök aktívvá és a lecsatlakozások üzemkésszé tételéért,
19. a NATO informatikai, távközlési és adatátviteli rendszerei nemzeti felelősségi körbe utalt részének
üzemfelügyeletéért, valamint a NATO üzemfelügyeleti szervével történő kapcsolattartásért,
20. a nemzetközi áramkörök létesítésével, üzemeltetésével, felügyeletével összefüggő nemzeti felelősségi körbe
tartozó szakfeladatok végrehajtásáért, valamint a feladatok végrehajtásának nemzetközi koordinálásáért,
21. az MH KCEHH rendszerszintű beállításainak, hálózati szintű kapcsolatainak, az üzemeltetésbiztonsággal kapcsolatos
felügyeleti, valamint helyi szinten a szolgáltatások létesítésével, módosításával, megszüntetésével kapcsolatos
konfigurációs feladatok végrehajtásáért az Elektronikus Információbiztonsági Szabályzatban meghatározottak szerint,
22. a hálózatüzemeltető üzemeltetési körébe tartozó rendszerek, illetve a katonai üzemeltető üzemeltetői körébe
tartozó híradó és informatikai központok, helyi hálózatok szoftver- és licenckövetéséért, -nyilvántartásáért, a
kapcsolódó igények összeállításáért, a szükséges beszerzési eljárások megindítására vonatkozó javaslattételért,
23. az országos tudakozói telefonkönyv folyamatos pontosításáért, felhasználó szervezetek részére történő
biztosításáért, kiadásáért,
24. a szolgáltatási, fenntartási szerződések nyilvántartásáért, hatályuk felügyeletéért, felülvizsgálatáért,
25. az MH KCEHH éves működési és fenntartási költségeinek nyilvántartásáért, adatszolgáltatás biztosításáért az éves
költségvetés tervezéséhez.
7. § (1) Az MH BHD
1. a beszerzési eljárás lefolytatásához szükséges idő figyelembevételével javaslatot tesz a hatályukat vesztő
szerződések kiváltására, új igények megjelenése esetén új szolgáltatási, fenntartási szerződések megkötésére,
valamint végrehajtja a saját hatáskörben lefolytatandó beszerzési eljárásokat,
2. műszakilag felügyeli az MH KCEHH-et érintő beszerzési eljárások esetén a műszaki követelmények teljesülését és a
beruházások folyamatát, részt vesz a munkaterület és műszaki átadás-átvételi, illetve üzembe-helyezési, végátvételi
eljárások bizottsági munkájában,
3. összhangban az Elektronikus Információbiztonsági Szabályzattal, MH szintű műszaki nyilvántartást vezet az MH
KCEHH-ről, melynek tárolására központi műszaki dokumentációs tárat működtet. Biztosítja a rendszer működtetéséhez
szükséges alapvető műszaki tervek folyamatos aktualizálását,
4. szakmai képviseletet biztosít az MH érdekkörébe tartozó hírközlési létesítményeket érintő közműegyeztetéseken,
adatszolgáltatást biztosít szakhatósági állásfoglalások kialakításához,
5. végzi a külföldön szolgálatot teljesítő missziók anyaországgal történő kapcsolattartását biztosító, hatáskörébe
tartozó, az MH KCEHH-be integrált rendszerek üzemfelügyeletét, szolgáltatások biztosítását, végzi a felelősségi
körébe tartozó híradó és informatikai kiképzést,
6. részt vesz a bel- és külföldön végrehajtott gyakorlatok híradó-informatikai támogatásában,
7. koordinálja az országos szintű szerviztevékenységet,
8. megszervezi az országos szintű, egykapus hiba- és incidens-bejelentés rendjét, gondoskodik a hibák és incidensek
központi adatbázisban történő rögzítéséről, tudásbázis létrehozásáról,
9. végzi a központilag biztosított híradó és informatikai szolgáltatások és áramkörök létesítésével, módosításával,
megszüntetésével, nyilvántartásával kapcsolatos szakmai feladatokat,
10. együttműködik az MH KCEHH-el összekapcsolt más kormányzati célú és elektronikus hírközlő hálózatok
üzemeltetéséért és biztonságáért felelős szervezetekkel, végzi a hálózatok összekapcsolásával és üzemeltetésével
kapcsolatos feladatokat,
11. végzi a felhasználó, alkalmazó szervezetek részére szükséges hírközlési szolgáltatóktól bérelhető híradó és
informatikai szolgáltatások megrendelésével, nyilvántartásával, valamint a számlafizetéssel kapcsolatos feladatokat,
12. végzi a saját díjszámláló rendszerek, valamint a szolgáltatóktól beérkezett számlák adatai alapján
forgalomelemzések készítését, statisztikai kimutatások összeállítását, a felhasználó, alkalmazó szervezetek és
azok útján a felhasználók tájékoztatását az időarányos felhasználásról,
13. elemzi a hálózat működésének, működtetésének hatékonyságát, javaslatot állít össze a működési költségek
csökkentésére, a szükséges fejlesztésekre,
14. végzi a fenntartási feladatokba bevont szolgáltatók tevékenységének koordinálását,
15. végrehajtja a betelepülésekkel kapcsolatos előkészítő, koordináló feladatokat; biztosítja a végleges betelepülési
hozzájárulás birtokában a tevékenység szakmai irányítását és ellenőrzését,
16. végrehajtja a szervezeti változásoknak és egyéb szakmai döntéseknek megfelelő, saját hatáskörben végrehajtható,
szolgáltatási jellegű beszerzési feladatok tervezését, szervezését és irányítását,
17. együttműködik a haditechnikai kutatás-fejlesztési (a továbbiakban: K+F) feladatokért felelős szervezeti elemmel a
híradó, informatikai és információvédelmi tárgyú, az MH KCEHH-et is érintő kutatás-fejlesztési feladatok végrehajtása,
illetve a fejlesztési eredmények integrálási feladatainak elvégzése során.
(2) Az MH BHD a felhasználó, alkalmazó szervezetek kiszolgálására országos szintű tudakozói és központkezelő
szolgálatokat üzemeltet, tudakozói adatokkal látja el a katonai üzemeltetők tudakozói és központkezelő szolgálatait
az egységes adattartalom biztosítása érdekében.
(3) Az MH KCEHH folyamatos, megbízható üzemeltetése, üzemfelügyelete, üzemvitele, valamint a felhasználó, alkalmazó
szervezetek központilag biztosított híradó és informatikai szolgáltatásokkal történő ellátása érdekében az MH BHD
országos hatáskörű hálózatfelügyeletet és rendszerbiztonsági felügyeletet, az ellátási körébe tartozó felhasználó,
alkalmazó szervezetek kiszolgálását biztosító híradó és informatikai központokat, helyi ügyfélszolgálati és
hibabejelentő munkahelyeket, a hibaelhárítás érdekében szervizhálózatot működtet. Az MH BHD felügyeleti szervek
elérését központosított HelpDesk szolgálaton keresztül biztosítja.
(4) A hálózat megbízhatóságának növelése érdekében az MH BHD az országos hatáskörű hálózatfelügyelet mellett más
telephelyen országos hatáskörű tartalék hálózatfelügyeletet működtet.
(5) Az MH BHD utaltsági körébe tartozó, központilag biztosított szolgáltatásokat működtető rendszerkiszolgálók,
központi rendszeralkalmazások, biztonsági rendszerek, üzemeltetéstámogató rendszerek, kapcsolástechnikai és
adatátviteli rendszerek, valamint az alárendeltségében lévő híradó és informatikai központok ellátási körzetének
híradó, informatikai támogatására, üzemleltetésére rendszergazdák, rendszeradminisztrátorok és rendszerbiztonsági
felügyelők kerülnek kijelölésre.
(6) A híradó és informatikai központok hatáskörét meghaladó meghibásodások hibabehatárolására, hibaelhárítására,
rendszerszintű konfigurációs feladatok végrehajtására, az üzemeltetői tevékenységgel összefüggő szakmai támogatás
biztosítására az MH BHD központi hibabejelentő és rendszermérnöki támogató munkahelyeket üzemeltet.
(7) Az MH BHD parancsnoka a hatáskörébe tartozó hálózatüzemeltetői és katonai üzemeltetői feladatokra belső
rendelkezésben üzemeltető szervezeteket jelöl ki.
8. § (1) Az MH KCEHH-et alkotó, hatáskörébe utalt híradó és informatikai központok, felügyelt és felügyelet nélküli hírközlési
létesítmények, információs célrendszerek működőképességéért, fenntartásáért, a felhasználó alkalmazó szervezetek
részére központilag biztosított híradó és informatikai szolgáltatások biztosításáért, működőképességük fenntartásáért,
üzemeltetéséért, üzemfelügyeletéért, üzemviteléért felelős középszintű vezető szerv az MH Összhaderőnemi
Parancsnokság (a továbbiakban: MH ÖHP).
(2) Az MH ÖHP felelős a 6. § (6) bekezdés 11. pontja szerinti objektumok kivételével a regionális hálózatfelügyeleti és
szervizfelügyeleti tevékenységek végzéséért.
(3) Az MH ÖHP híradó és informatikai szervezeti elemei szakfeladataikat a HVK HIICSF szakmai irányításával, a központilag
biztosított szolgáltatások tekintetében az MH BHD szakmai felügyelete mellett, az MH BHD-val szoros szakmai
együttműködésben végzik.
(4) Az MH ÖHP a felelősségi körébe tartozó híradó és informatikai központok, felügyeleti központok, felügyelt és felügyelet
nélküli hírközlési létesítmények, szolgáltatások és információs célrendszerek üzemeltetésére, üzemfelügyeletére,
üzemvitelére belső rendelkezésben katonai üzemeltetőket jelöl ki.
(5) Az MH KCEHH folyamatos, megbízható üzemeltetése, üzemfelügyelete, üzemvitele, a felhasználó, alkalmazó
szervezetek központilag biztosított híradó és informatikai szolgáltatásokkal történő ellátása érdekében az MH ÖHP
dunántúli és alföldi regionális hálózatfelügyeletet működtet.
(6) Az MH ÖHP az ellátási körébe tartozó felhasználó, alkalmazó szervezetek kiszolgálása érdekében a kijelölt katonai
üzemeltetők alárendeltségében híradó és informatikai központokat, regionális és helyi ügyfélszolgálati és
hibabejelentő munkahelyeket, központkezelő és tudakozói szolgálatokat, a hibaelhárítás érdekében szervizhálózatot
működtet.
(7) Az MH ÖHP felelős a hatáskörébe tartozó híradó és informatikai központok, hálózatrészek, információs célrendszerek
ügyeleti, készenléti szolgálatainak megszervezéséért, a vonatkozó biztonsági követelmények alapján a védelmi
rendszabályok kialakításáért és fenntartásáért.
(8) Az MH ÖHP felelős az MH BHD adatszolgáltatása alapján az ellátási körzetébe tartozó híradó és informatikai
központok, információs célrendszerek által biztosított szolgáltatások racionalizálásával a költségvetés kiadásainak
csökkentéséért, a működési költségek optimalizálásáért, a szükséges fejlesztési igények összeállításáért.
9. § (1) A nem központi üzemeltetési körbe tartozó információs célrendszerek működtetetésére, valamint a nem a 6. §
(1) bekezdés és 8. § (1) bekezdés szerinti honvédelmi szervezetek utaltsági körébe tartozó, az MH KCEHH részét képező
híradó és informatikai központok üzemeltetésére belső rendelkezésben honvédelmi szervezetek kerülnek kijelölésre.
(2) Az (1) bekezdés szerinti honvédelmi szervezetek híradó és informatikai szervezetei szakfeladataikat a HVK HIICSF
szakmai irányítása szerint végzik.
(3) A honvédelmi szervezetek vezetői az alárendeltségükben lévő híradó és informatikai központok, valamint a nem
központi üzemeltetési körbe tartozó információs célrendszerek üzemeltetésére, üzemfelügyeletére, üzemvitelére
belső rendelkezésben katonai üzemeltetőket jelölnek ki.
(4) A honvédelmi szervezet vezetője felelős az üzemeltetési körébe tartozó híradó és informatikai központok,
hálózatrészek, információs célrendszerek ügyeleti, készenléti szolgálatainak megszervezéséért, a vonatkozó biztonsági
követelmények alapján a védelmi rendszabályok kialakításáért és fenntartásáért, a rendszerek dokumentációinak
nyilvántartásáért, tárolásáért és aktualizálásáért.
(5) A honvédelmi szervezet vezetője felelős a üzemeltetési körébe tartozó híradó és informatikai központok, információs
célrendszerek által nyújtott szolgáltatások folyamatos biztosításáért és nyilvántartásáért, a nem központi üzemeltetési
körbe tartozó információs célrendszerek működéshez szükséges költségvetés tervezéséért, valamint a szolgáltatások
racionalizálásával a költségvetés kiadásainak csökkentéséért, a működési költségek optimalizálásáért, a szükséges
fejlesztési igények összeállításáért.
(6) A honvédelmi szervezet vezetője az utasításban meghatározottak alapján az üzemeltetési körébe tartozó híradó és
informatikai központok, információs célrendszerek üzemeltetési, felügyeleti rendjét, valamint az alárendeltségébe
tartozó katonai üzemeltetők szakfeladatait belső rendelkezésben szabályozza.
(7) Az információs célrendszer működtetéséhez szükséges, MH KCEHH-ből biztosított központi szolgáltatások a
hálózatgazda jóváhagyásával a hálózatüzemeltető és katonai üzemeltetők között létrejött üzemeltetési szint
megállapodás alapján kerülnek biztosításra.
10. § (1) A katonai üzemeltetők alárendeltségében az ellátási körzetükbe tartozó szervezetek híradó és informatikai
szolgáltatásokkal történő ellátása érdekében híradó és informatikai központok, az információs célrendszerek
üzemeltetésére rendszergazdák, rendszeradminisztrátorok és rendszerbiztonsági felügyelők kerülnek kijelölésre.
(2) Az üzemeltetési, üzemfelügyeleti, üzemviteli tevékenység a központilag biztosított szolgáltatások tekintetében a
hálózatüzemeltető szakmai felügyelete mellett valósul meg.
(3) A katonai üzemeltető:
1. felelős az ellátási körébe tartozó híradó és informatikai központok, felügyelt és felügyelet nélküli hírközlési
létesítmények, információs célrendszerek anyagi-technikai átadás-átvételéért, nyilvántartásáért, az anyagi fegyelem
betartásáért,
2. felelős az alárendeltségében lévő híradó és informatikai központokat, felügyelt és felügyelet nélküli hírközlési
létesítményeket, információs célrendszereket üzemeltető szervezetek üzemeltetési, üzemfelügyeleti, üzemviteli
tevékenységének koordinálásáért,
3. felelős az ellátási körzetébe tartozó híradó és informatikai központok, felügyelt és felügyelet nélküli hírközlési
létesítmények, szolgáltatások, információs célrendszerek működőképességének, mindenkori rendelkezésre állásának
fenntartásáért, a biztosított szolgáltatások racionalizálásával a költségvetés kiadásainak csökkentéséért, a működési
költségek optimalizálásáért, a szükséges fejlesztési igények összeállításáért,
4. felelős az ellátási körzetébe tartozó felhasználó, alkalmazó szervezetek szolgáltatásokkal, technikai eszközökkel
történő ellátásáért, nyilvántartásáért, az igénylés rendjének szabályozásáért,
5. műszaki nyilvántartást vezet az MH KCEHH-ből üzemeltetési körébe utalt híradó és informatikai központokról,
szolgáltatásokról, információs célrendszerekről; végzi a rendszer működtetéséhez szükséges alapvető műszaki tervek
folyamatos aktualizálását, az adatok hálózatüzemeltető részére történő átadását,
6. felelős a hatáskörébe tartozó híradó és informatikai rendszerek üzemeltetésbiztonságáért, a vonatkozó
információbiztonsági rendszabályok betartásáért, betartásának felügyeletéért,
7. felelős az üzemeltetési körébe tartozó szolgáltatások, információs célrendszerek, híradó és informatikai központok,
helyi hálózatok szoftver- és licenckövetéséért, nyilvántartásáért, a kapcsolódó igények összeállításáért, továbbá
javaslatot tesz a szükséges beszerzési eljárások megindítására,
8. megszervezi az alárendeltségében lévő híradó és informatikai szervizhálózat ellátási körzetét, működési rendjét, és
irányítja a szerviztevékenységet,
9. felelős az ellátási körzetébe tartozó felhasználók adatainak, valamint a részükre biztosított szolgáltatások naprakész
nyilvántartásáért, az adatok hálózatüzemeltető részére történő megküldéséért,
10. felkészül a különleges jogrend időszakára tervezett összeköttetések és szolgáltatások létesítésére, a tartalékolt
eszközök aktívvá és a lecsatlakozások üzemkésszé tételére,
11. koordinálja a hatáskörébe tartozó szolgáltatások létesítésével, módosításával, megszüntetésével kapcsolatos
konfigurációs feladatokat,
12. helyi ügyfélszolgálati és hibabejelentő munkahelyeket üzemeltet, megszervezi a hibabejelentés és hibaelhárítás
rendjét,
13. folyamatosan gyűjti, elemzi, nyomon követi a hálózat állapotára, működésére, terheltségi és forgalmi viszonyaira,
valamint biztonságára vonatkozó adatokat,
14. működteti az ellátási körzetébe tartozó tudakozói és központkezelő szolgáltatást,
15. szakmai képviseletet biztosít az alárendeltségébe tartozó területeket érintő híradó és informatikai tárgyú
fejlesztések, beszerzési eljárások folyamatában,
16. felelős az alárendeltségébe tartozó híradó és informatikai központokon, állomásokon történő munkavégzésért,
a munkavégzés biztonsági rendszabályainak, valamint a beléptetéssel összefüggő rendszabályok betartásáért,
17. együttműködik a haditechnikai K+F feladatokért felelős szervezeti elemmel a híradó, informatikai és
információvédelmi tárgyú, az MH KCEHH-et is érintő kutatás-fejlesztési feladatok végrehajtása, illetve a fejlesztési
eredmények integrálási feladatainak elvégzése során.
11. § (1) A felhasználó, alkalmazó szervezetek híradó és informatikai szolgálatai együttműködnek a területileg, illetve a
szolgáltatás vonatkozásában illetékes híradó és informatikai központokkal. Azon szervezeteknél, ahol híradó és
informatikai beosztású személy nincs, a parancsnok, vezető az együttműködés érdekében kapcsolattartásra híradó és
informatikai megbízottat jelöl ki.
(2) A felhasználó, alkalmazó szervezet parancsnoka, vezetője felelős a hatáskörébe tartozó híradó és informatikai
rendszerekre vonatkozó védelmi rendszabályok betartásáért, rendszer biztonsági felügyelő kijelöléséért, a
felhasználók biztonsági képzéséért.
(3) A híradó és informatikai főnökség, illetve a híradó és informatikai megbízott
a) végzi a felhasználó, alkalmazó szervezet részére szükséges híradó és informatikai szolgáltatások igénylését, az
igénybejelentések szakszerű összeállítását, valamint a biztosítás érdekében szükséges, az igénylő szervezetnél
jelentkező koordinációs feladatokat,
b) új szolgáltatás létesítése esetén igazolja az igényelt szolgáltatás megfelelősségét, rendelkezésre állását,
c) kapcsolattartóként együttműködik a tudakozói, előfizetői adatokkal kapcsolatos adategyeztetések,
pontosítások során,
d) végzi a hibaelhárítás során igényként felmerülő koordinációs feladatokat,
e) részt vesz a felhasználó, alkalmazó szervezet érdekében létesített híradó és informatikai rendszerek
üzembehelyezési eljárásainak folyamatában. 4. Az MH KCEHH üzemeltetésének szabályozása
12. § (1) Az MH KCEHH egységes üzemeltetési rendszerre történő áttérése érdekében a hálózatüzemeltető a katonai
üzemeltetők bevonásával munkacsoportot alakít és kidolgozza az MH KCEHH üzemeltetési szabályzatát.
(2) Az üzemeltetési szabályzat részletesen tartalmazza a katonai üzemeltetők üzemeltetési és felügyeleti körébe tartozó
híradó és informatikai központok, információs célrendszerek, valamint a hálózat üzemeltető központi üzemeltetési
és felügyeleti körébe tartozó szolgáltatások, rendszerkiszolgálók, központi rendszeralkalmazások, biztonsági
rendszerek, üzemeltetéstámogató rendszerek, kapcsolás és adatátviteli rendszerek meghatározását, az üzemeltetési,
üzemfelügyeleti, üzemviteli tevékenységgel összefüggő feladatokat, a szolgáltatási és szervizterületek felosztását, az
együttműködés rendjét.
(3) Az üzemeltetési szabályzat tartalmi, formai követelményeit az utasítás alapján a HVK HIICSF szakutasításban
szabályozza.
(4) Az üzemeltetési szabályzatot a hálózat működését, üzemeltetését, üzemfelügyeletét érintő változások esetén azonnal,
illetve tervszerűen minden év március 30-ig az (1) bekezdés szerinti munkacsoport megalakításával felül kell vizsgálni.
(5) Az üzemeltetési szabályzatot a HVK HIICSF csoportfőnöke hagyja jóvá.
13. § A nem központi üzemeltetési körbe tartozó szolgáltatások és információs célrendszerek részére a szükséges hálózati
szintű szolgáltatások biztosításának feltételeit, az üzemfelügyeleti tevékenységgel összefüggő együttműködési
feladatokat az üzemeltetési szint megállapodásban kell rögzíteni.
14. § A nyilvános elektronikus hírközlési szolgáltatókkal, más kormányzati célú szolgáltatókkal, közigazgatási szervekkel,
gazdálkodó szervezetekkel, civil szervezetekkel történő együttműködés feltételei megállapodásban kerülnek
rögzítésre.
5. Az MH KCEHH üzemeltetési, felügyeleti, jelentési rendje
15. § (1) Az MH KCEHH folyamatos, megbízható működőképessége érdekében a hálózatot alkotó valamennyi rendszerelem
a hálózatüzemeltető felelősségi körébe tartozó egységes üzemeltetési, üzemfelügyeleti, üzemviteli rendszerbe
beintegrálásra kerül. A rendszer elemeit üzemeltetésre a területileg illetékes katonai üzemeltető veszi át. Az
üzemeltetési, hálózatfelügyeleti körzetek és szervizterületek felosztását a hálózatgazda szakutasításban szabályozza.
Az üzemeltető szervezetek felelősségi területei az üzemeltetési szabályzatban kerülnek rögzítésre.
(2) Az MH egységes üzemeltetési, üzemfelügyeleti rendszerébe integrált valamennyi hálózatot alkotó rendszerelem,
szolgáltatás, információs célrendszer dokumentálásra kerül. A dokumentációkat a központi dokumentációs tárban,
a katonai üzemeltetőnél, valamint a felügyeleti munkahelyeken kell tárolni.
(3) A műszaki dokumentációkat olyan részletességgel kell elkészíteni, hogy az alapján az üzemeltetéssel, üzemfelügyelettel,
üzemviteli tevékenységgel kapcsolatos feladatok maradéktalanul végrehajthatóak legyenek.
(4) A műszaki dokumentációk részletes tartalmi és formai követelményei az üzemeltetési szabályzatban kerülnek
meghatározásra.
16. § (1) Az MH KCEHH folyamatos üzemkészségének, működőképességének biztosítása érdekében a hálózatot alkotó
valamennyi rendszertechnikai egység tekintetében egységes, centralizált üzemfelügyeleti és biztonságfelügyeleti
rendszer üzemel.
(2) Az MH KCEHH felügyeletét az országos és regionális hálózatfelügyeleti központok, híradó és informatikai központok,
szervizcsoportok egymással összehangolt tevékenysége biztosítja. A felügyeleti tevékenységgel összefüggő
koordinációs feladatokat a hálózatüzemeltető végzi.
(3) A hálózatfelügyeleti központokat szolgáltatási körzetük, feladatrendszerük, felelősségi körük alapján az Országos
Hálózatfelügyelet (a továbbiakban: OHF), a Tartalék Országos Hálózatfelügyelet (a továbbiakban: THF) és a Regionális
Hálózatfelügyeletek (a továbbiakban: RHF) alkotják.
(4) Az OHF és THF a hálózatüzemeltető, az RHF-ek a középszintű vezető szerv szolgálati alárendeltségében működnek.
17. § (1) Az OHF felelős az MH KCEHH központi üzemfelügyeletéért, működőképességének fenntartásáért, a bejelentett,
valamint a hálózatfelügyeleti rendszereken észlelt incidensek kivizsgálásának és elhárításának irányításáért.
(2) Az OHF jogosult az MH KCEHH digitális távközlő hálózata rendszerszintű és felhasználói szintű konfigurációs
feladatainak végrehajtására.
(3) Az OHF a 6. § (6) bekezdés 11. pontja szerint meghatározott hírközpontok vonatkozásában regionális hálózatfelügyeleti
feladatokat lát el.
(4) Az üzemeltetéssel, üzemfelügyelettel összefüggő, koordinációt igénylő feladatok végrehajtása érdekében az OHF
intézkedési jogkörrel rendelkezik az RHF-k, a híradó és informatikai központok szakállománya, ügyeleti, készenléti
szolgálatai, valamint a szervizcsoportok felé.
(5) A teljes hálózat működőképességének fenntartása érdekében az OHF folyamatos, 24 órás szolgálatot működtet.
 (6) Az OHF szakmai elöljárója az MH KCEHH valamennyi híradó és informatikai ügyeleti, készenléti szolgálatának.
18. § (1) A THF az OHF kiesése esetén felelős az MH KCEHH üzemfelügyelete és működőképessége fenntartásának megszakítás
nélküli folytatásáért.
(2) A THF az OHF funkciójának átvétele esetén annak személyi állományából, valamint a hálózatüzemeltető feladatra
felkészített állományával kiegészítésre kerül.
19. § (1) Az RHF felelős az adott régióban hatáskörébe tartozó híradó és informatikai hálózatrészek, szolgáltatások és információs
célrendszerek üzemeltetéséért, üzemfelügyeletéért, üzemviteléért, működőképességének fenntartásáért, valamint a
hatáskörébe tartozó híradó és informatikai központok, szervizcsoportok tevékenységének szakmai irányításáért, az
ellátási körzetébe tartozó felhasználó, alkalmazó szervezetek szolgáltatásokkal történő ellátásáért.
(2) A Dunántúli Regionális Hálózatfelügyelet a Dunántúlon lévő híradó és informatikai központok és hálózatok, az Alföldi
Regionális Hálózatfelügyelet a Duna-Tisza közében és a Tiszántúlon elhelyezkedő híradó és informatikai központok és
hálózatok üzemképességét felügyeli.
20. § (1) Az RHF jogosult az MH KCEHH digitális távközlő hálózata, a helyi informatikai hálózatok, a üzemeltetési körébe utalt
szolgáltatások, és információs célrendszerek felhasználói szintű konfigurációs feladatainak végrehajtására az üzemeltetési szabályzatban meghatározott jogosultságokkal. Egyéb hálózati szintű konfigurációs feladatok az üzemeltetési
szint megállapodásban rögzített módon kerülnek végrehajtásra.
(2) Az RHF a hatáskörébe utalt hálózatrészek működőképességének fenntartása érdekében folyamatos 24 órás ügyeleti
szolgálatot működtet.
(3) Az ügyeleti szolgálat elöljáró szolgálata az OHF ügyeleti szolgálata, alárendeltjei a híradó és informatikai központok
ügyeleti, készenléti szolgálatai, valamint a híradó és informatikai szervizcsoportok.
21. § (1) A hálózatüzemeltető, valamint a katonai üzemeltetők üzemeltetési körébe tartozó híradó és informatikai
rendszerek, információs célrendszerek üzemeltetésére, a felhasználó alkalmazó szervezetek híradó és informatikai
szolgáltatásokkal történő ellátására híradó és informatikai központok kerülnek kijelölésre.
(2) A híradó és informatikai központok a híradó és informatikai szolgáltatásokat igénybe vevő felhasználóktól érkező
hibabejelentések fogadására, valamint a biztosított szolgáltatásokra vonatkozó támogatáskérés fogadására helyi
ügyfélszolgálati munkahelyeket üzemeltetnek.
(3) Az ügyfélszolgálati munkahelyek elérhetőségére, az elérhető szolgáltatási körre vonatkozó tájékoztató adatokat a
felhasználó, alkalmazó szervezetek részére a területileg, illetve a szolgáltatások vonatkozásában illetékes híradó és
informatikai központ biztosítja.
22. § (1) A híradó és informatikai központ feladatai végrehajtása érdekében együttműködik az ellátási körzetéhez tartozó
felhasználó, alkalmazó szervezetek híradó és informatikai főnökségeivel, a híradó és informatikai megbízottal, az OHF
és RHF ügyeleti szolgálataival, valamint a katonai üzemeltetőkkel.
(2) A híradó és informatikai központok üzemeltetési feladataikat a központilag biztosított szolgáltatások üzemeltetése
során a hálózatüzemeltető szakmai felügyelete mellett hajtják végre.
(3) A híradó és informatikai központ
1. végzi az üzemeltetési körébe vont objektumokban elhelyezett felhasználók központilag biztosított szolgáltatásokkal
történő ellátását,
2. felügyeli az üzemeltetési körébe tartozó híradó és informatikai központokban üzemelő távközlési és informatikai
berendezések, információs célrendszerek, felügyelet nélküli hírközlési létesítmények folyamatos üzemképességét,
végzi preventív karbantartását,
3. végzi a hatáskörébe tartozó szolgáltatások és információs célrendszerek üzemeltetését, üzemfelügyeletét, a
felhasználók szolgáltatásokkal történő ellátását,
4. végzi az objektumok helyi alhálózatainak üzemeltetését,
5. végzi a hatáskörébe tartozó központi szolgáltatások, információs célrendszerek, valamint a felhasználók helyi
informatikai támogatásával összefüggő rendszergazdai, rendszeradminisztrátori és rendszerbiztonsági felügyelői
feladatokat,
6. felelős a felhasználói munkaállomások, végberendezések és alkalmazói szoftverek telepítéséért, felügyeletéért,
7. felelős az ellátási körzetébe tartozó rendszerek szoftver- és licenckövetéséért, nyilvántartásáért, a kapcsolódó
igények összeállításáért,
8. végzi a kezelésére bízott eszközök szoftveres karbantartását, a felhasználók szoftveres problémáinak menedzselését,
a felhasználói jogosultságok beállítását,
9. végzi az előírt naplózási adatok előállítását, felügyeletét, megakadályozza a hálózati jogosultságokkal való
visszaéléseket a üzemeltetési körébe tartozó eszközökön,
10. felügyeli az üzemeltetési körébe tartozó hardver- és szoftvereszközök működését,
11. információkat ad a felhasználók részére a híradó és informatikai eszközökön használható szolgáltatásokról,
12. szakmai támogatást biztosít a felhasználók által igénybe vett szolgáltatásokhoz, a felhasználói problémák
megoldásához,
13. felügyeli a hardver- és szoftvereszközök rendeltetésszerű használatát,
14. felelős a hardvereszközök fizikai karbantartásáért, szoftveres konfigurációjáért,
15. felelős az ellátási körzetébe tartozó területeken végrehajtásra kerülő beruházási, javítási, karbantartási
tevékenységek szakmai felügyeletéért, a munkavégzés biztonsági rendszabályainak, valamint a beléptetéssel
összefüggő rendszabályok betartásáért,
16. felkészül a különleges jogrend időszakára tervezett, megszervezett összeköttetések létesítésére, a tartalékolt
eszközök aktívvá és a lecsatlakozások üzemkésszé tételére,
17. felelős az ellátási körzetébe tartozó hibabejelentések fogadásáért, hibák behatárolásáért, elhárításáért, a
hatáskörét meghaladó meghibásodások jelentéséért,
18. együttműködik a hibaelhárításban résztvevő szervezetekkel, biztosítja a hibaelhárításhoz szükséges feltételeket,
19. nyilvántartást vezet az üzemeltetési körébe tartozó híradó és informatikai rendszerek erőforrásainak
felhasználásáról, a felhasználható szabad kapacitásokról,
20. nyilvántartást vezet a meghibásodásokról, felhasználói hibabejelentésekről, a tett intézkedésekről,
21. nyilvántartást vezet a szolgáltatási körzetébe tartozó valamennyi, helyi és helyközi beszéd- és adatátviteli célú
áramkörről, az áramkörökön üzemeltetett rendszerekről,
22. nyilvántartást vezet az ellátási körzetébe tartozó objektumok híradó és informatikai rendszereiről, telepített
berendezéseiről, alhálózatairól,
23. nyilvántartást vezet a felhasználók adatairól, részükre biztosított szolgáltatásokról, végberendezésekről,
24. a nyilvántartott technikai és végfelhasználói adatokról havi rendszerességgel tájékoztatást küld a hálózatüzemeltető
részére az üzemeltetési szabályzatban meghatározottak szerint,
25. folyamatosan tájékoztatja az ellátott szervezeteket a hálózatban beállott forgalmi változásokról,
26. végzi a raktári készletből biztosítható végberendezések, egységek cseréjét, üzembe helyezését, gondoskodik a
meghibásodott eszközök javításba adásáról, anyag és eszközigények összeállításáról,
27. felelős az üzemeltetésbiztonsági és információbiztonsági rendszabályok betartásáért.
23. § (1) Az OHF és RHF híradó és informatikai ügyeletek irányítása mellett 24 órás ügyeleti szolgálatokat kell megszervezni
minden híradó és informatikai központban, ahol az üzemeltett rendszerek mindenkori rendelkezésre állásának
biztosítása az MH Vezetési Információs Rendszereinek, az MH Katasztrófavédelmi Rendszerének, az MH Készenlét
Fokozása Rendszerének működtetése, valamint a szövetségi kötelezettségekből adódó együttműködési feladatok
végrehajtása érdekében elengedhetetlen.
(2) A híradó és informatikai rendszer folyamatos üzemeltetése érdekében a szervizcsoportok és a híradó és informatikai
központok állományából, valamint a hálózatüzemeltető informatikai üzemeltetést támogató részlegeinek
állományából a hálózati rendszermenedzsment, a központi rendszeralkalmazások és a információbiztonság területét
lefedően készenléti szolgálatot kell megszervezni.
(3) Készenléti szolgálatokat kell szervezni minden híradó és informatikai központban, ahol a 24 órás ügyeleti szolgálat
nem tartható fenn, és a folyamatos üzemfelügyelet érdekében ez elengedhetetlen.
(4) A biztonságfelügyeleti szolgálatot ellátó állomány csak a biztonsági felügyeletet ellátó honvédelmi szervezet
állományából kerülhet kijelölésre.
24. § (1) A honvédelmi szervezetek parancsnokai, vezetői az ügyeleti, készenléti szolgálatok működési rendjét, valamint az
üzemeltetéssel összefüggésben bekövetkezett eseményekkel kapcsolatos jelentési rendet az utasítás alapján, belső
rendelkezésben szabályozzák.
(2) A híradó és informatikai központok híradó és informatikai ügyeleti szolgálatai a felügyeleti körzetükbe tartozó
eseményekről, a híradó és informatikai rendszerek állapotáról naponta részletes jelentést adnak a területileg illetékes,
elöljáró hálózatfelügyeletnek.
(3) Az RHF ügyeleti szolgálatai, valamint a nem központi üzemeltetési körbe tartozó szolgáltatásokat, és információs
célrendszereket üzemeltető katonai üzemeltetők ügyeleti szolgálatai összesített jelentést készítenek a felügyeleti
körzetükbe tartozó honi területen és műveleti területen, missziókban üzemelő híradó és informatikai hálózatokban
bekövetkezett eseményekről és a megtett intézkedésekről az OHF ügyeleti szolgálata részére.
(4) Az OHF naponta összesített jelentést készít a vezetés-irányítás szempontjából fontos, MH KCEHH-en bekövetkezett
eseményekről és a megtett intézkedésekről az MH Központi Ügyeletnek.
(5) Az OHF naponta részletes jelentést készít az MH KCEHH-en bekövetkezett eseményekről és a megtett intézkedésekről
a hálózatgazda részére.
(6) Az ügyeleti szolgálatok az MH hálózatát érintő rendkívüli eseményeket és az arra tett intézkedéseket a szolgálati út
betartásával, az OHF útján azonnal jelentik az MH Központi Ügyeletének, valamint a hálózatgazda részére
a) kiemelten fontos áramkörök, rendszerek, hálózat részek kiesése,
b) elemi csapás következtében történt meghibásodások,
c) híradó és informatikai központokat, átjátszó pontokat ért támadás, vagy a hálózatba történő illetéktelen
behatolás, vírustámadás, a hálózat rendelkezésre állását veszélyeztető egyéb biztonsági események, valamint
d) az MH KCEHH teljes rendszerét érintő, vagy központi szolgáltatások kiesését, összeomlását érintő katasztrofális
meghibásodások
esetén. (7) Az MH BHD parancsnoka a katasztrófavédelmi feladatok elrendelése, a készenlét fokozása rendszerének aktiválása
esetén az MH állandó jellegű híradó és informatikai hálózatát érintő eseményekről, az előkészített áramkörök és
szolgáltatások aktiválásáról, rendelkezésre állásáról napi jelentést terjeszt fel a hálózatgazda részére. A rendkívüli
eseményeket és jelentkező szolgáltatásigényeket soron kívül jelenti.
(8) Az MH BHD parancsnoka minden hónap 10. munkanapjáig írásban összefoglaló jelentést terjeszt fel a HVK HIICSF
részére az MH KCEHH-et érintő eseményekről, amely tartalmazza:
a) a hálózat terheltségével, forgalmi viszonyaival összefüggő információkat,
b) az MH hálózatának egészét, vagy az egyes hálózatrészeket érintő fejlesztéseket, változásokat,
c) az MH hálózatának egészét, vagy az egyes hálózatrészeket, fontosabb rendszereket, szolgáltatásokat érintő
meghibásodásokat, a tett intézkedéseket,
d) a hálózatban történt munkavégzéseket,
e) az MH KCEHH működőképességét vagy biztonságát veszélyeztető eseményeket,
f ) a hálózat működési költségeinek és a forgalmi költségek időarányos felhasználásáról szóló kimutatásokat,
g) a missziók hazai kapcsolattartását biztosító híradó-összeköttetések, információs rendszerek állapotát,
h) a NATO és egyéb nemzetközi összeköttetések, információs rendszerek állapotát,
i) a katasztrófavédelmi feladatok elrendelése, a készenlét fokozása rendszerének aktiválása esetén biztosított
előkészített híradó és informatikai szolgáltatások, áramkörök állapotát,
j) a fenntartási, szolgáltatási szerződésekről, hatályukról, a szerződések időarányos felhasználásáról szóló
kimutatásokat,
k) az intézkedést igénylő feladatokat. (9) A katonai üzemeltető parancsnoka, vezetője a szolgálati út betartásával minden hónap 10. munkanapjáig írásban
összefoglaló jelentést terjeszt fel a HVK HIICSF részére, a hálózatüzemeltető egyidejű tájékoztatása mellett, a
hatáskörébe tartozó MH KCEHH részét képező híradó és informatikai központok, valamint a nem központi üzemeltetési
körbe tartozó információs célrendszerek működését biztosító központilag biztosított szolgáltatások rendelkezésre
állásáról, a rendszerek állapotáról, az intézkedést igénylő feladatokról.
(10) Az egyéb jelentések az Információs Kapcsolati Rendszerben elrendeltek szerint kerülnek végrehajtásra.
6. Az MH KCEHH üzemfelügyelete, a hibaelhárítás rendje
25. § (1) Az MH vezetése érdekében biztosított, kiemelten fontos, nemzeti és nemzetközi áramkörök, vezetés-irányítási
rendszerek, szolgáltatások, információs célrendszerek (a továbbiakban együtt: kiemelten fontos áramkörök,
rendszerek, szolgáltatások) folyamatos üzemkészségének biztosítása érdekében a hálózatüzemeltető, illetve a katonai
üzemeltetők incidenskezelési eljárásokat alkalmaznak, melynek követelményeit a hálózatgazda határozza meg.
(2) A hálózatüzemeltető, illetve a katonai üzemeltetők az (1) bekezdésben meghatározott rendszerekről és áramköreikről
külön műszaki nyilvántartást vezetnek, tárolják azok műszaki dokumentációit, rendszertechnikai leírását.
(3) Az áramkörök, rendszerek, szolgáltatások kiemelten fontos kategóriába történő besorolását a hálózatüzemeltető,
a katonai üzemeltetők, valamint a felhasználó, alkalmazó szervezetek kezdeményezhetik, és a hálózatgazda hagyja
jóvá. A kiemelten fontos áramkörök, rendszerek, szolgáltatások felsorolását az üzemeltetési szabályzat tartalmazza.
(4) A felhasználó, alkalmazó szervezetek a kiemelten fontos áramkörök, rendszerek, szolgáltatások jellemzőit tartalmazó
okmányok – a műszaki dokumentációk, a működési leírások, a kapcsolati rendszer leírása, az áramköri jegyzék – egy
példányát a felügyeleti rendszerbe történő beintegrálás érdekében a hálózatüzemeltető részére átadják, és változás
esetén gondoskodnak annak folyamatos pontosításáról.
(5) A kiemelten fontos áramkörök, rendszerek, szolgáltatások kiesését közvetve, vagy közvetlenül érintő előre tervezhető
javítási, karbantartási vagy beruházási munkálatokat – így különösen az időleges központleállítást, az átviteli út
megszakítását – csak a felhasználó, alkalmazó szervezet egyetértését követően, vele egyeztetett időpontban, a
hálózatgazda jóváhagyásával lehet végrehajtani.
(6) A kiemelten fontos áramkörök, rendszerek, szolgáltatások üzemfelügyeletével kapcsolatos részletes szakfeladatokat
a hálózatüzemeltető, a katonai üzemeltetők, valamint a felhasználó, alkalmazó szervezetek belső rendelkezésekben
szabályozzák.
26. § (1) A helyi ügyfélszolgálati és hibabejelentő, valamint a központi hibabejelentő és rendszermérnöki támogató
munkahelyeken minden bejelentést fogadni és hibanaplóban dokumentálni kell. A hibanaplóba történő
bejegyzésnek tartalmaznia kell legalább a hibanapló számot, a bejelentés pontos időpontját, a bejelentő személyi
adatait, elérhetőségét, a hibajelenség leírását. A hibabejelentő munkahelyek a hibát bejelentő személy részére
hibanapló számot adnak.
(2) A felügyeleti rendszeren keresztül észlelt, vagy a szolgáltatást igénybe vevő részéről jelzett hibák behatárolását,
elhárítását a hiba jelzését követően azonnal meg kell kezdeni.
(3) Az egyidejűleg előforduló meghibásodások esetén a meghibásodásokat jelentőségük alapján a vezetési rendszerre,
riasztásra, szolgálatellátásra gyakorolt hatásuk szerint súlyozni kell.
(4) A bejelentett hibák behatárolását, elhárítását legfeljebb 4 órán belül a helyszínen, munkaidőn kívül is meg kell
kezdeni, amennyiben
a) kiemelten fontos áramkörök, rendszerek, szolgáltatások,
b) bármilyen műszaki ok következtében az objektum híradó és informatikai rendszerének egésze,
c) a technikai riasztási rendszer központi elemei, vagy egyes végpontjai,
d) mikrohullámú berendezések, vagy olyan irányok, melyeknek más átviteli úton történő pótlása nem lehetséges,
e) az MH KCEHH részét képező központi szolgáltatások működését biztosító rendszerkiszolgálók, központi
rendszeralkalmazások, üzemeltetéstámogató rendszerek, információs célrendszerek, kapcsolástechnikai és
adatátviteli rendszerek,
f ) a felhasználók részére biztosított központi szolgáltatásokat kiszolgáló rendszerelemek vagy
g) a védelmi funkciókat megvalósító eszközök, alkalmazások, valamint a biztonsági menedzsment rendszer
válnak üzemképtelenné.
(5) A hiba elhárítását követően a hibanaplóban az adott hibanapló sorszámhoz tartozó bejegyzés a tett intézkedésekkel
kiegészítve lezárásra kerül, melyről a hibát bejelentő személyt tájékoztatni kell.
(6) A hálózatüzemeltető, valamint a katonai üzemeltetők a hibabehatárolás, hibaelhárítás hatékonyságának növelése
érdekében az egyes meghibásodások előfordulási gyakoriságának vizsgálatára, a hibaelhárításra vonatkozó
tapasztalatok, műszaki megoldások nyilvántartására elektronikus nyilvántartást vezetnek.
(7) A hálózatüzemeltető, valamint a katonai üzemeltetők az egyes meghibásodások előfordulásának gyakoriságára
vonatkozó adatok alapján a saját hatáskörben nem kezelhető események kezelésére a 24. § (8) és (9) bekezdése
szerinti jelentési rendben javaslatot terjesztenek fel a hálózatgazda részére a hálózat szükséges átalakítására, a
szükséges fejlesztési feladatok végrehajtására, az átmeneti időszak kezelésére.
27. § (1) A hatékony hibakezelés érdekében a szolgáltatások megszűnésével, minőségének romlásával kapcsolatos
hibabejelentéseket a felhasználók a területileg illetékes híradó és informatikai központ részére továbbítják.
(2) A híradó és informatikai központok a saját hatáskörben nem kezelhető bejelentéseket, valamint a felügyeleti
rendszereken észlelt meghibásodásokat a területileg illetékes hálózatfelügyeleti központ részére továbbítják.
(3) Az RHF-ek a hibabehatárolás, hibaelhárítás végrehajtására intézkednek a regionális szervizcsoportok, indokolt
esetben a készenléti szolgálatok kirendelésére. A saját hatáskörben nem kezelhető bejelentéseket, valamint a
felügyeleti rendszereken észlelt meghibásodásokat az OHF részére továbbítják.
(4) Az OHF a hibabehatárolás, hibaelhárítás végrehajtása érdekében intézkedik a szervizcsoportok kirendelésére,
rendszermérnöki támogató csoport bevonására, indokolt esetben a készenléti szolgálatok berendelésére. A saját
hatáskörben nem javítható meghibásodások elhárítására a fenntartási körébe tartozó rendszerek esetében intézkedik
a fenntartó szervezetek kirendelésére.
(5) A saját hatáskörben nem javítható, fenntartási szerződés hatálya alá nem tartozó meghibásodások elhárítására
vonatkozó igény esetén a hálózatüzemeltető intézkedik az egyedi javítások, indokolt esetben az ideiglenes bérelt
szolgáltatások megrendelésére.
(6) A hálózatüzemeltető a hatáskörét meghaladó javítási feladatokat a hálózatgazda részére jelenti.
 (7) A nem központi üzemeltetési körbe tartozó információs célrendszerek esetében a hibabehatárolás, hibaelhárítás
rendje az üzemeltetésért felelős honvédelmi szervezet vezetője által kiadott belső rendelkezések, valamint az
üzemeltetési szint megállapodás alapján valósul meg.
(8) A hírközlési szolgáltatóktól bérelt híradó és informatikai szolgáltatások, valamint a fenntartási szerződés, megállapodás
alapján fenntartási körbe vont, a HM vagyonkezelésében lévő áramkörök, rendszerek, szolgáltatások, hálózatrészek
meghibásodása esetén az OHF ügyeleti szolgálata intézkedik a szolgáltató, fenntartó szervezet felé a hiba elhárítása
érdekében.
(9) A fenntartási szerződéssel nem támogatott rendszertechnikai elemek, átviteli utak egyedi javítását a hálózatüzemeltető
szervezi meg.
(10) Amennyiben a hibajavítás várható időtartama meghaladja a 24 órát és emiatt a felhasználó, alkalmazó szervezetek
részére híradó és informatikai szolgáltatások nem biztosíthatóak, a hálózatüzemeltető intézkedik az ideiglenes
pótlásokra.
(11) A hibaelhárításban résztvevő szervezetek az MH KCEHH működését befolyásoló munkálatokat, helyszíni javításokat
az OHF szakmai koordinációjával, a területileg illetékes híradó és informatikai központ szakmai felügyelete mellett
hajtják végre, amely a szolgálati okmányokban dokumentálásra kerül.
7. Az MH KCEHH üzemeltetésének biztonsága 28. § (1) Az MH KCEHH rendszerszintű kockázatmenedzsmentjére vonatkozó követelményeket az MH információbiztonságért
felelős vezetője határozza meg.
(2) A kockázatmenedzsmenttel kapcsolatos szakfeladatokat az üzemeltetésért felelős honvédelmi szervezetek
üzemeltetési és biztonsági szakállományának együttműködve kell végeznie, a hálózatgazda által meghatározottak
szerint.
(3) A kockázatelemzés során azonosítani kell a kritikus infrastruktúra besorolás alá eső rendszerelemeket, célrendszereket,
szolgáltatásokat. A kockázatelemzésről szóló jelentést a hálózatgazda hagyja jóvá.
(4) Az MH KCEHH biztonsági követelményeit a kockázatelemzés eredményének figyelembevételével az MH
információbiztonságért felelős vezetője jóváhagyásával a hálózatgazda határozza meg.
(5) A biztonság szempontjából lényeges elemek változtatásának hatását kockázatelemzéssel kell alátámasztani.
 (6) A biztonság szempontjából lényeges új hálózatelemek, programok beintegrálása, konfigurációs változtatások
bevezetése előtt a hálózatgazda által jóváhagyott terv alapján tesztet kell végrehajtani.
 (7) A változtatásokat csak a kockázatelemzés és teszt eredménye alapján, jóváhagyott változtatási terv szerint lehet
végrehajtani. A változtatási tervben részletesen ki kell dolgozni a műszaki és szervezési feladatokat, meg kell határozni
a felelősségi köröket, az esetleges együttműködő szervezetekkel és felhasználókkal való kapcsolattartást, valamint
a változtatás sikertelensége esetén az eredeti vagy egy minimum szolgáltatást biztosító meghatározott állapotra
történő áttérés rendjét. A változtatást a hálózatgazda hagyja jóvá.
(8) A rendkívüli esetek megoldásához szükséges eljárások körét a hálózatgazda az MH KCEHH biztonsági követelményeiben
határozza meg.
(9) Az MH KCEHH biztonsági követelményei alapján a védelmi rendszabályokat a központi kiszolgáló rendszer esetében
a hálózat üzemeltető, a csatlakozó rendszerek esetében a katonai üzemeltetők elektronikus információbiztonsági
szabályzatban dolgozzák ki. A központi rendszer biztonsági szabályzatát a hálózatgazda, a katonai üzemeltetők
biztonsági szabályzatát a hálózatüzemeltető véleményezése és javaslata alapján a hálózatgazda hagyja jóvá.
29. § (1) Az MH KCEHH rendszerelmeihez történő illetéktelen hozzáférést meg kell akadályozni, a híradó és informatikai
központokat, felügyelt és felügyelet nélküli hírközlési létesítményeket zárt körletként kell kezelni.
(2) A híradó és informatikai központokban, felügyelt és felügyelet nélküli hírközlési létesítményekben történő
munkavégzés kizárólag a területileg illetékes híradó és informatikai központ szakállományának felügyelete mellett,
dokumentált módon történhet. A híradó és informatikai központ szakállománya a munkavégzés megkezdését
megelőzően a központ, vagy létesítmény területére történő belépés és munkavégzés jogszerűségéről köteles
meggyőződni. A beléptetést, a munkavégzés megkezdésének és befejezésének tényét, valamint a végrehajtott
feladatokat jelenti az elöljáró ügyeleti szolgálatnak. A beléptetés és munkavégzés rendszabályai az üzemeltetési
szabályzatban kerülnek kidolgozásra.
(3) Az MH KCEHH részét képező híradó és informatikai központokban, felügyelt és felügyelet nélküli hírközlési
létesítményekben történő munkavégzés a hálózatüzemeltető szakmai felügyelete mellett valósul meg.
(4) A felügyelet nélküli hírközlési létesítményekben munkavégzés kizárólag az OHF részére történő előzetes bejelentést
követően, dokumentált módon, az OHF engedélyével kerülhet végrehajtásra.
(5) Az MH KCEHH hálózatvezérlési funkcióinak, rendszerszintű beállításainak megváltoztatása, a biztonságot érintő
változtatások, valamint a központilag biztosított szolgáltatások és kiemelten fontos áramkörök, rendszerek
beállításainak megváltoztatása, a szolgáltatások részleges, vagy teljes korlátozása kizárólag a biztonsági követelmények
figyelembevételével kidolgozott rendszertechnikai terv alapján, a hálózatgazda jóváhagyásával hajtható végre.
(6) Az MH KCEHH-et érintő rendszerszintű beavatkozásokat előzetes egyeztetést és hozzájárulást követően, ellenőrzött
és nyilvántartott módon a hozzáférési jogosultsággal és jelszóval rendelkező rendszermérnökök, az OHF ügyeleti
szolgálata, az RHF ügyeleti szolgálata, híradó és informatikai központok, illetve szerződés alapján jogosult vállalkozók
feladatra kiképzett szakállománya hajtja végre az elektronikus információbiztonsági szabályzatban meghatározott
eljárásrendnek és védelmi rendszabályoknak megfelelően.
(7) A hozzáférési jogosultságokat a feladatellátáshoz minimálisan szükséges beavatkozási lehetőségek körének
meghatározásával kell megadni.
(8) A rendszerszintű hozzáférési jogosultságok rendje strukturáltan, elszámoltathatóságot biztosítva kerül kialakításra.
Az azonosításra és hitelesítésre vonatkozó rendszabályokat az elektronikus információbiztonsági szabályzatban kell
meghatározni.
(9) Az MH híradó és informatikai hálózatához történő hozzáférést elsődlegesen a felügyeleti központok arra feljogosított,
kijelölt felügyeleti munkahelyeiről, az MH KCEHH-en keresztül lehet végrehajtani.
(10) A hálózati aktív eszközök – így különösen routerek, tűzfalak, switchek, szerverek – hálózaton belüli távoli elérésére
külön menedzsmenthálózatot kell kialakítani.
(11) Az MH KCEHH hálózati eszközeinek külső hálózaton keresztül történő, távoli elérése csak véletlen lehallgatás ellen
védett, titkosított adatkapcsolaton keresztül, külön védelmi megoldások alkalmazásával engedélyezhető.
(12) Az MH KCEHH-en kialakított VPN, VLAN hálózatok összekapcsolása csak az egyes információs rendszerekre vonatkozó
biztonsági előírásokban meghatározott módon, a jóváhagyott rendszertervek alapján kialakított átjárókon keresztül,
a hálózatgazda jóváhagyását követően valósítható meg.
(13) Amennyiben a hálózatfelügyeleti rendszeren keresztül a hálózati hozzáférés nem lehetséges, az egyes hálózati elemek
elérése a megfelelő védelmi rendszabályokkal védett tartalék kapcsolaton keresztül, a felügyeleti munkahelyekről
a hálózatgazda külön engedélye alapján megvalósítható.
(14) A hálózat központi elemeinek helyszínen történő programozását csak a hálózatüzemeltető erre kijelölt, felkészített
szakállománya, valamint a hálózat fenntartásával, fejlesztésével szerződésben megbízott szervezetek végezhetik
a területileg illetékes híradó és informatikai központ erre kijelölt szakállománya felügyeletével.
(15) A helyszínen és a hálózatfelügyeleti rendszeren keresztül történő munkavégzés csak az OHF jóváhagyásával valósulhat
meg, melynek tényét, a végrehajtott feladatot az érintett híradó és informatikai központban, valamint a  hálózatfelügyeleti központokban dokumentálni kell.
(16) A hálózathoz történő illetéktelen hozzáférések megakadályozása érdekében a hálózatban történt eseményeket
folyamatosan ellenőrizni kell. Illetéktelen beavatkozás esetén azonnal intézkedni kell az incidens kivizsgálására,
jelentésére, indokolt esetben a hozzáférési jogosultságok azonnali tiltására.
(17) A hálózat működtetéséhez szükséges, vagy a hálózati elemek által kezelt adatok bizalmasságát, sértetlenségét,
vagy rendelkezésre állását, valamint a hálózat által biztosított szolgáltatások rendelkezésre állását veszélyeztető
eseményeket ki kell vizsgálni. Az illetéktelen beavatkozásokat biztonsági eseményként kell kezelni.
(18) A helyi, valamint központi incidensek kivizsgálásainak tapasztalatait meg kell osztani, és be kell dolgozni
a kockázatelemzésekbe, valamint az incidenskezelési eljárásokba.
(19) A rendeltetésszerű működést akadályozó események elhárítására vonatkozó eljárásokat prioritásnak megfelelően az
üzemeltetési szabályzatban részletesen ki kell dolgozni és a végrehajtást az érintett állománnyal gyakoroltatni kell.
A helyreállításra vonatkozó képzést és gyakorlást független elemeken, felügyelet mellett kell végrehajtani.
30. § (1) A hálózati rendszerelemek konfigurációs adatállományának archiválását havonta, a hálózat fejlesztése, valamint
a hálózat átalakítása során megváltozott konfigurációs adatállomány archiválását azonnal végre kell hajtani.
(2) Katasztrofális meghibásodások, rendszerösszeomlás esetén biztosítani kell az eredeti konfigurációs beállítások
azonnali helyreállításának lehetőségét.
(3) A biztonsági mentések készítésére, kezelésére és alkalmazására vonatkozó rendszabályokat az üzemeltetési
szabályzatban, valamint az elektronikus információvédelmi szabályzatban részletesen ki kell dolgozni.
31. § (1) Az MH KCEHH nyilvános elektronikus hírközlési szolgáltatók és kormányzati célú szolgáltatók hírközlő hálózataival történő
összekapcsolását sikeres tesztek alapján, a hálózatgazda jóváhagyását követően, a jóváhagyott védelmi rendszabályok
beépítésével lehet kialakítani, üzemeltetni és megszüntetni, melynek feltételei együttműködési megállapodásban
kerülnek rögzítésre. A hálózatok összekapcsolása a hálózatgazda által jóváhagyott rendszertechnikai terv alapján
valósulhat meg.
(2) Az MH KCEHH-hez csatlakozó, nem honvédelmi szervezetek üzemeltetésében lévő híradó és informatikai központoknál
az üzemeltető szervezetek gondoskodnak az üzemképesség fenntartása érdekében szükséges szolgálati feladatok
megszervezéséről.
(3) Az MH KCEHH-be irányuló hálózati forgalom külső csatlakozáson keresztül csak hatékony biztonsági és védelmi
megoldásokkal kialakított külső kapcsolati rendszeren keresztül engedélyezhető, és tiltani kell a határvédelmi elemek
megkerülésével történő külső kapcsolatok létesítését.
(4) A külső csatlakozáson keresztül elérhető MH KCEHH részét képező hálózati eszközöket elkülönített alhálózatként kell
kialakítani. Azonosítani kell a hálózatok határát, illetve a hálózat védelméért felelős hardver-, szoftverelemeket.
(5) Az üzemeltetés során az összekapcsoláskor létrehozott állapottól eltérni, új kapcsolatokat létesíteni csak a
hálózatgazda jóváhagyásával lehet.
8. Az MH KCEHH fejlesztése 32. § (1) Az MH KCEHH-et érintő komplex fejlesztési programok és infrastrukturális beruházásokkal kapcsolatos kivitelezési
munkálatok a hálózatgazda által meghatározott hadműveleti követelmények alapján elkészített és a hálózatgazda
által jóváhagyott műszaki követelmények szerint kerülhetnek végrehajtásra.
(2) Az MH KCEHH-et érintő komplex fejlesztési programokhoz és beruházásokhoz kapcsolódó műszaki követelményeket
a hálózatgazda által meghatározott hadműveleti követelmények alapján a beszerzési eljárást kezdeményező, megbízó
logisztikai honvédelmi szervezet, a K+F feladatokhoz kapcsolódó képességfejlesztések műszaki követelményeit
a haditechnikai K+F feladatokért felelős szervezeti elem szakállománya készíti el.
(3) Az MH KCEHH-et érintő beszerzési eljárás lefolytatását támogató, megindító hirdetmény és a dokumentáció
összeállítására, valamint a beérkezett ajánlatok elbírálására, az ajánlatkérő, pályázatkérő által létrehozott szakértői
bizottságba a megbízó, a hálózatgazda, a hálózatüzemeltető, az érintett katonai üzemeltetők, a minőségbiztosításért
felelős honvédelmi szervezet képviselője, szükség esetén a felhasználó, alkalmazó szervezetek vezetői szakértőket
delegálnak. A hálózatgazda képviseletét a hálózatüzemeltető is elláthatja.
(4) A kivitelezési munkálatok megkezdésének előfeltétele a szakértői bizottság által jóváhagyott rendszertechnikai
terv és kivitelezési tervdokumentáció. A jóváhagyott tervdokumentációk alapján a szakértői bizottság, valamint
a tűz-,  munka-, baleset- és környezetvédelmi megbízott részvételével munkaterület átadás-átvételi eljárás kerül
lefolytatásra.
(5) A kivitelezési munkálatok a hálózatüzemeltető műszaki felügyelete mellett, az illetékes katonai üzemeltető
szervezet, valamint szükség esetén a felhasználó, alkalmazó szervezetek helyszíni részvételével, a hatályos biztonsági
rendszabályok figyelembevételével kerülhetnek végrehajtásra. Munkaterület és műszaki átadás-átvételi, üzembe
helyezési eljárás a hálózatüzemeltető részvétele nélkül nem folytatható le.
(6) A területileg illetékes katonai üzemeltető felelős a beruházási munkálatokkal összefüggő biztonsági rendszabályok
betartásáért, a beléptetéssel összefüggő szakfeladatok koordinálásáért.
(7) Helyszínen történő munkavégzés, építés-beruházási tevékenység csak a területileg illetékes híradó és informatikai
központ feladatra kijelölt szakállománya helyszíni felügyelete mellett kerülhet végrehajtásra.
33. § (1) A fejlesztési, javítási, felújítási célú beruházás, vagy eszközbeszerzés esetén a szerződés katonai minőségbiztosítási
szerv általi teljesítés igazolásának kiadásához a tűz-, munka-, baleset- és környezetvédelmi, valamint az
információbiztonsági rendszabályokra is kiterjedő műszaki átadás-átvételi eljárást kell lefolytatni.
(2) A műszaki átadás-átvételi eljárás a szakértői bizottság, a tűz-, munka-, baleset- és környezetvédelmi megbízott,
valamint a felhasználó, alkalmazó szervezet képviselőinek jelenlétében kerülhet végrehajtásra. A szakértői bizottság
tagja a minőségbiztosításért felelős honvédelmi szervezet képviselője, aki felügyeli az adott szerződésre vonatkozó
minőségi megfelelőséget. Az átadás-átvételről készült, teljes körű megfelelőséget rögzítő jegyzőkönyvet követően
kerül sor a minőségbiztosításért felelős honvédelmi szervezet képviselője által a Megfelelőségi Igazolás kiállításra,
amennyiben a szerződés előírja.
(3) Az eljárás eredményes lefolytatásához a megváltozott hálózatrészekre, új rendszerelemekre vonatkozó alapvető
műszaki és biztonsági dokumentációk – így különösen a jóváhagyott kiviteli tervdokumentációk, teljességi jegyzékek,
hatósági engedélyek, megfelelőségi nyilatkozatok, műszaki leírások, rendszertechnikai tervek –, valamint a sikeres
próbaüzem végrehajtását igazoló jegyzőkönyvek megléte szükséges.
(4) A műszaki átadás-átvételi eljárás eredményes végrehajtását követően a hálózatüzemeltető a területileg illetékes
katonai üzemeltető szervezetekkel együttműködve gondoskodik az új, vagy megváltozott hálózatrészek országos
üzemeltetési, üzemfelügyeleti és üzemviteli rendszerbe történő beintegrálásáról.
(5) A hálózatüzemeltető, illetve az illetékes katonai üzemeltető a műszaki átadás-átvételi eljárás eredményes
végrehajtását követően kezdeményezi a fenntartási, szolgáltatási szerződések szükség szerinti módosítását, az új
szerződések megkötését, az üzemeltetési szabályzat, valamint az üzemeltetési szint megállapodások, munkaköri
leírások, szervezeti és működési szabályzatok, kiadott üzemeltetést szabályozó belső rendelkezések módosítását.
(6) A nem központi üzemeltetési körbe tartozó információs célrendszerek esetében az üzemeltetési, üzemfelügyeleti
rendszerbe történő integrációs feladatokat a honvédelmi szervezet vezetője belső rendelkezésben szabályozza.
(7) A műszaki dokumentációk egy-egy példányát a területileg illetékes híradó és informatikai központokban, az OHF-ben,
az RHF-kben, valamint központi műszaki dokumentációs tárban kell tárolni.
9. A betelepülések rendje 34. § (1) A honvédelmi szervezetek a honvédelmi szempontok figyelembevétele mellett, elsődlegesen kölcsönösségi alapon,
szabad kapacitásaik terhére lehetőséget biztosítanak nem honvédelmi szervezetek hírközlési berendezéseinek
HM vagyonkezelésű objektumokba történő betelepítésére, illetve a honvédelmi szervezetek saját fejlesztéseik
megvalósítása érdekében betelepülnek nem a HM vagyonkezelésébe tartozó objektumokba.
(2) A betelepülés feltételei a stratégiai partnerekkel együttműködési megállapodásban, illetve minden esetben bérleti,
használati szerződésben kerülnek rögzítésre. A honvédelmi szervezetek részéről a betelepülésekkel összefüggő
megállapodások, bérleti szerződések megkötése a mindenkor hatályos közjogi szervezetszabályozó eszközök és
egyéb belső rendelkezések alapján valósul meg.
(3) A betelepülni kívánó szervezet (a továbbiakban: betelepülő) betelepülési igényét a hálózatüzemeltető részére
jelenti be. A HM vagyonkezelésébe tartozó objektumba való betelepülésre vonatkozó igényt a hálózatüzemeltető a
vonatkozó javaslatával a szakterületi állásfoglalásra jogosult hálózatgazda és a HM VGH részére egyaránt megküldi.
A hálózatüzemeltető – a szakterületi állásfoglalásra jogosult, a vagyonkezelésért, valamint az elhelyezésért felelős
honvédelmi szervezet, a katonai üzemeltető, illetve a HM Hatósági Hivatal (a továbbiakban együtt: érintett szervezetek)
egyidejű tájékoztatásával – elutasítja a betelepülés engedélyezését, ha bármelyik szakterületi állásfoglalásra jogosult
szervezet a betelepülést nem hagyja jóvá. A HM VGH állásfoglalásának ki kell terjednie a betelepülés feltételeinek
ingatlangazdálkodási és vagyonkezelési szempontból történő meghatározására.
(4) A hálózatgazda és a HM VGH jóváhagyása esetén – amennyiben a betelepülés közvetlenül érinti az MH KCEHH-et –
a hálózatüzemeltető az érintett szervezetek egyidejű tájékoztatásával kiadja a betelepülés feltételeit tartalmazó elvi
hozzájárulást, melynek birtokában helyszíni bejárás tartható a betelepülő és az érintett szervezetek képviselőinek
részvételével.
(5) A betelepülő az elvi hozzájárulásban meghatározott követelmények, valamint a helyszíni bejárás megállapításai
figyelembevételével kiviteli tervet készít, amelyet a hálózatüzemeltető részére küld meg jóváhagyásra.
A hálózatüzemeltető a terveket véleményezteti az érintett szervezetekkel, és a beérkezett véleményekre figyelemmel
kér kiegészítést vagy adja ki a végleges hozzájárulást.
(6) A végleges hozzájárulás kiadását követően kerülhet sor a bérleti, használati szerződés aláírására.
 (7) A kiviteli munkálatok megkezdése csak a bérleti, használati szerződés aláírását követően lehetséges. A kiviteli munkák
megkezdése előtt – a betelepülő és az érintett szervezetek bevonásával – munkaterület átadás-átvételi, illetve
a kiviteli munkák készre jelentését követően műszaki átadás-átviteli és üzembe helyezési eljárást kell lefolytatni.
(8) Az elvi hozzájárulás kiadását követően a betelepüléssel kapcsolatos feladatok – különösen helyszíni bejárások,
kivitelezés felügyelete, munkaterület és műszaki átadás-átvételi, valamint üzembe helyezési eljárások, tervek
véleményezése, köröztetése – végrehajtását, koordinálását a hálózatüzemeltető az érintett szervezetek, különösen
a katonai üzemeltetők bevonásával végzi.
(9) Amennyiben a betelepülés a hálózatgazda állásfoglalása alapján az MH KCEHH hálózatához kapcsolódó hírközlési
létesítményt, objektumot közvetlenül nem érint, az engedélyezési eljárást, illetve a kapcsolódó feladatokat a HM VGH
saját hatáskörben – az érintett szervezetek egyidejű tájékoztatásával – hajtja végre.
(10) A helyszínbejáráshoz kötött – az adott helyszín betelepülésre való alkalmasságának megállapítása érdekében
szükséges – előzetes vizsgálatok, valamint ideiglenes jellegű betelepülések – így különösen tesztelések, mérések –
engedélyezését a hálózatüzemeltető, a hálózatgazda vonatkozó állásfoglalására figyelemmel, saját hatáskörben végzi.
(11) A honvédelmi szervezetek nem HM vagyonkezelésébe tartozó objektumba történő betelepülését – a HM VGH
egyidejű tájékoztatása mellett – a hálózat üzemeltető kezdeményezi és bonyolítja le.
(12) A HM vagyonkezelésében lévő ingatlanok elhelyezkedési területének rádiólefedettsége, illetve lefedettségének
javítása érdekében ismétlő vagy bázisállomás elhelyezésére irányuló kezdeményezésre – a hálózatgazda és a HM VGH
egyidejű tájékoztatásával – kizárólag a hálózatüzemeltető jogosult.
(13) A nem honvédelmi szervezetek az MH KCEHH-et érintő és a HM vagyonkezelésébe tartozó objektumokba történő
betelepüléséről, valamint a honvédelmi szervezetek nem a HM vagyonkezelésébe tartozó objektumaiba történő
betelepüléseiről a hálózatüzemeltető központi nyilvántartást vezet.
10. A központilag biztosított híradó és informatikai szolgáltatásokkal történő ellátás rendje
35. § (1) Az egyes felhasználók részére a munkakörük, beosztásuk ellátása érdekében biztosítható híradó és informatikai
szolgáltatások a gazdaságosság és költséghatékonyság figyelembevételével, a munkaköri jegyzékek, állománytáblák,
munkaköri leírások, szervezeti és működési szabályzatok, szolgálati utasítások alapján, az informatikai tárgyú normatív
ellátás rendjéről szóló közjogi szervezetszabályozó eszközök, valamint belső rendelkezések figyelembevételével
kerülnek meghatározásra.
(2) Nem honvédelmi szervezetek, gazdálkodó szerezetek, civil szervezetek részére központilag biztosított szolgáltatás
a honvédelmi feladatok ellátása érdekében, tárcaszintű együttműködési megállapodásban rögzített feltételekkel
biztosítható.
(3) Az igényelhető szolgáltatások körét a hálózatgazda által jóváhagyott és hálózatüzemeltető által kiadott
szolgáltatáskatalógus határozza meg.
(4) Az egyes felhasználók részére biztosítandó szolgáltatások körét a felhasználó, alkalmazó szervezet parancsnoka,
vezetője a gazdaságossági szempontok figyelembevételével, a honvédelmi feladatok ellátása érdekében minimálisan
szükséges szolgáltatások meghatározásával tervezi és igényli.
(5) A szolgáltatásra vonatkozó felhasználói igény a területileg illetékes katonai üzemeltető részére kerül megküldésre.
 (6) A szolgáltatáskatalógusban nem szereplő egyedi szolgáltatáskérések a szolgálati út betartásával a hálózatgazda
részére kerülnek megküldésre.
 (7) A katonai üzemeltetők a hatáskörüket meghaladó szolgáltatási igényt a szolgálati út betartásával a hálózatüzemeltető
részére küldik meg.
 (8) A hálózatüzemeltető a katonai üzemeltetők által megküldött, a hálózatgazda engedélyezési jogkörébe tartozó
szolgáltatás igényeket a hálózatgazda részére terjeszti fel jóváhagyásra. A felterjesztés tartalmazza a szolgáltatás
biztosításának műszaki, gazdasági feltételeit, a megvalósítási javaslatokat.
(9) A felhasználó a részére biztosított híradó és informatikai szolgáltatások, végberendezések használatára jogosult
annak bevonásáig, átcsoportosításáig vagy a beosztásának, munkakörének megszűnéséig.
(10) A beosztást, munkakört átadó felhasználó abban az esetben, ha a szervezeti egységtől más szervezeti egységhez
kerül áthelyezésre, vezénylésre, vagy kiválik a honvédelmi szervezetek állományából, köteles anyagelszámoló lapon
igazolni a területileg illetékes híradó és informatikai központban, valamint a területileg illetékes anyagnem felelősnél,
hogy a részére biztosított szolgáltatásokkal és végberendezésekkel, illetve a forgalmi díjköteles szolgáltatás
használatából keletkezett költségekkel kapcsolatban elszámolt tartozása nem keletkezett.
36. § (1) A felhasználó, alkalmazó szervezet, illetve a felhasználó adatairól, a részükre biztosított szolgáltatásokról a
hálózatüzemeltető MH szintű központi elektronikus nyilvántartást, a katonai üzemeltetők, valamint a híradó és
informatikai központok az ellátási körzetüknek megfelelő elektronikus nyilvántartást vezetnek. A nyilvántartási
rendszer tartalmi, formai követelményei az üzemeltetési szabályzatban kerülnek rögzítésre.
(2) A (1) bekezdés szerinti nyilvántartási rendszer tartalmazza legalább
a) a felhasználó adatait név, rendfokozat, szervezet, beosztás, munkakör, elhelyezés, elérhetőség szerint,
b) a biztosított szolgáltatásokat, jogosultságokat, áramköröket,
c) a szolgáltatás igénybevételének jogosságát igazoló ügyiratszámot,
d) a létesítéshez és hibaelhárításhoz szükséges infrastrukturális adatokat így különösen az azonosítókat, fizikai és
logikai kialakítás, szolgáltatásspecifikus adatok szerint.
 (3) A felhasználói igények teljesítésével párhuzamosan a felhasználói adatokban beállt változásoknak megfelelően a
helyi és központi nyilvántartási rendszer, valamint a díjelszámoló rendszer aktualizálása a változást követően azonnal
végrehajtásra kerül.
(4) Az igénybe vehető híradó és informatikai szolgáltatásokról, az igénylés módjáról a hálózatüzemeltető, illetve a
területileg illetékes katonai üzemeltető rendszeres tájékoztatást biztosít a felhasználó, alkalmazó szervezetek részére
a helyi sajátosságok figyelembevételével.
(5) A felhasználó, alkalmazó szervezetek parancsnokai, vezetői gondoskodnak a megváltozott felhasználói adatok
utaltsági és jelentési, ügyeleti rendszerben történő módosításáról, az alárendeltségükbe tartozó felhasználók
adataiban történt változásokat azonnal bejelentik a katonai üzemeltetőnek. A katonai üzemeltető a változásokról
készített összesített kimutatást a hálózat üzemeltető részére havi rendszerességgel megküldi.
(6) A Hálózatüzemeltető, valamint a területileg illetékes katonai üzemeltető a felhasználó, alkalmazó szervezetekkel
havonta pontosítja a felhasználói adatokat.
11. Záró rendelkezések 37. § Ez az utasítás a közzétételét követő napon lép hatályba.
38. § (1) A hálózatgazda az MH KCEHH üzemeltetési, felügyeleti és szerviz területek felosztásának rendjét, valamit az
üzemeltetési szabályzat elkészítésére vonatkozó követelményeket az utasítás hatálybalépését követő 120. napig
szakutasításban szabályozza.
(2) A hálózatüzemeltető az MH KCEHH részét képező híradó és informatikai központok üzemeltetéséért felelős honvédelmi
szervezetek, valamint a nem központi üzemeltetési körbe tartozó információs célrendszerek működtetéséért felelős
honvédelmi szervezetek parancsnokai, vezetői koordinálásával, a katonai üzemeltetők bevonásával munkacsoportot
alakít és a (1) bekezdés szerinti szakutasítás hatálybalépését követő 120. napig elkészíti az MH KCEHH üzemeltetési
szabályzatát.
(3) A hálózatüzemeltető és az MH KCEHH részét képező híradó és informatikai központok üzemeltetéséért felelős
honvédelmi szervezetek, valamint a nem központi üzemeltetési körbe tartozó információs célrendszerek
működtetéséért felelős honvédelmi szervezetek parancsnokai, vezetői az utasítás hatálybalépését követő 90. napig
felülvizsgálják az elektronikus információbiztonsági szabályzataikat.
(4) A hálózatüzemeltető és az MH KCEHH részét képező híradó és informatikai központok üzemeltetéséért felelős
honvédelmi szervezetek, valamint a nem központi üzemeltetési körbe tartozó információs célrendszerek
működtetéséért felelős honvédelmi szervezetek parancsnokai, vezetői a (2) bekezdés szerinti üzemeltetési szabályzat
jóváhagyását követő 60. napig belső rendelkezésben szabályozzák:
a) az utaltsági körükbe tartozó híradó és informatikai központok, felügyelt és felügyelet nélküli hírközlési
létesítmények, felügyeleti központok, információs célrendszerek üzemeltetésének, felügyeleti rendjének
részletes szabályait, valamint az alárendeltségükbe tartozó katonai üzemeltetők részletes szakfeladatait,
b) a szervizcsoportok, az ügyeleti és készenléti szolgálatok megszervezésével, valamint a jelentés rendjével
összefüggő szakfeladatokat, az okmányok vezetésének rendjét.
(5) A hálózatüzemeltető a (2) bekezdés szerinti Üzemeltetési Szabályzat jóváhagyását követő 30. napig a felhasználók
részére kiadja az igénybe vehető híradó és informatikai szolgáltatások katalógusát, a szolgáltatások igénybevételének
rendjére vonatkozó tájékoztatásokat, a szolgáltatások igényléséhez szükséges formanyomtatványokat és az
ügyfélszolgálattal történő kapcsolattartás rendjét.
(6) A munkaköri jegyzékek, munkaköri leírások, szervezeti és működési szabályzatok, szolgálati utasítások módosítását a
(2) bekezdés szerinti üzemeltetési szabályzat jóváhagyását követő 90. napig végre kell hajtani.
39. § Hatályát veszti
a) a Magyar Honvédség állandó jellegű távközlő hálózatának békeidejű üzemeltetési és felügyeleti rendjéről
szóló 47/2003. (HK 10.) HVKF intézkedés, valamint
b) az MH állandó jellegű távközlő hálózatának békeidejű üzemeltetési és felügyeleti rendjének részletes
szabályairól szóló 61/2003. (HK 11.) HVK VCSF szakintézkedés.
Dr. Hende Csaba s. k.,
 honvédelmi miniszter


type: legislation

jurisdiction: Hungary

text:
3/2016. (I. 13.) ME határozata a Magyarország és a Kambodzsai Királyság között a beruházások ösztönzéséről és kölcsönös védelméről szóló megállapodás szövegének végleges megállapítására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (2) bekezdése szerinti hatáskörömben eljárva,
a nemzetgazdasági miniszter, a külgazdasági és külügyminiszter, valamint az igazságügyi miniszter előterjesztése alapján
 1. felhatalmazom a  nemzetgazdasági minisztert vagy az  általa kijelölt személyt a  Magyarország és a  Kambodzsai
Királyság között a  beruházások ösztönzéséről és kölcsönös védelméről szóló megállapodás (a  továbbiakban:
Megállapodás) bemutatott szövegének − a megerősítés fenntartásával történő − végleges megállapítására;
2. felhívom a külgazdasági és külügyminisztert, hogy a Megállapodás szövege végleges megállapításához szükséges
meghatalmazási okiratot adja ki;
3. felhívom a  nemzetgazdasági minisztert, az  igazságügyi minisztert és a  külgazdasági és külügyminisztert, hogy
a  Megállapodás kihirdetéséről szóló törvény tervezetét a  Megállapodás szövegének végleges megállapítását
követően haladéktalanul terjesszék a Kormány elé.
Orbán Viktor s. k.,
 miniszterelnök


text:
1889/2015. (XII. 3.) Korm. határozata az „M8 dunaújvárosi Duna-híd és a csatlakozó gyorsforgalmi út 10 + 300 – 15 + 500 km sz. közötti szakasz megvalósítása” című projektjavaslat jóváhagyásáról és akciótervi nevesítéséről.
A Kormány
 1. jóváhagyja az „M8 dunaújvárosi Duna-híd és a csatlakozó gyorsforgalmi út 10 + 300 – 15 + 500 km sz. közötti szakasz
megvalósítása” című, egymilliárd forintot meghaladó támogatási igényű projektjavaslatot (a továbbiakban: projekt)
az 1. melléklet szerint,
2. elfogadja a projekt kiemelt projektként történő nevesítését az 1. melléklet szerint,
 3. hozzájárul a projekt vonatkozásában a kötelezettségvállaláshoz a 2007–2013 közötti programozási időszak operatív
programjai eredményes zárasával összefüggő 2015.  évi feladatokra vonatkozó cselekvési tervről és a  Nemzeti
Stratégiai Referencia Keret 2014.  évi munkatervéről szóló 1051/2014. (II. 7.) Korm. határozat módosításáról szóló
1014/2015. (I. 22.) Korm. határozat [a továbbiakban: 1014/2015. (I. 22.) Korm. határozat] I.8. pontja alapján,
Felelős: nemzeti fejlesztési miniszter
Határidő: 2015. december 31.
4. hozzájárul a  projekt támogatási szerződésének megkötéséhez az  1014/2015. (I. 22.) Korm. határozat I.9.  pontja
alapján,
Felelős: nemzeti fejlesztési miniszter
Határidő: 2015. december 31.
5. jóváhagyja a Közlekedés Operatív Program (a továbbiakban: KÖZOP) 3. prioritása keretének 12 045 627 412 forint
összegű többletkötelezettség-vállalással történő növelését azzal, hogy ezt az  összeget a  projekt finanszírozása
érdekében kell felhasználni,
Felelős: nemzeti fejlesztési miniszter
nemzetgazdasági miniszter Határidő: azonnal
 6. egyetért azzal, hogy a  projekt keretében kizárólag a  KÖZOP 100%-os forrásfelhasználáshoz szükséges kifizetés
valósulhat meg,
 7. felhívja a  nemzeti fejlesztési minisztert, hogy tegye meg az  5.  pont szerinti többletkötelezettség-vállalás
megszüntetéséhez szükséges intézkedéseket és kezdeményezze az  ehhez szükséges döntések meghozatalát,
ha  a  KÖZOP 3. prioritásán a  befejezett projektek fel nem használt összegéből az  5.  pont szerinti összeg
rendelkezésre áll.
Felelős: nemzeti fejlesztési miniszter
Határidő: az 5. pont szerinti összeg rendelkezésre állását követően: azonnal
Orbán Viktor s. k.,
 miniszterelnök


text:
112/2011. (XII. 29.) ME határozata az Európai Erdőegyezmény létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a vidékfejlesztési miniszter és a külügyminiszter előterjesztése alapján
1. egyetértek az Európai Erdőegyezmény (a továbbiakban: szerződés) létrehozásával;
2. felhatalmazom a vidékfejlesztési minisztert, hogy – az érintett miniszterekkel egyetértésben – a tárgyalásokon részt
vevő személyeket kijelölje; 3. felhatalmazom a vidékfejlesztési minisztert vagy az általa kijelölt személyt, hogy a tárgyalások eredményeként előálló
szövegtervezeteket kézjegyével lássa el; 4. felhívom a külügyminisztert, hogy a szerződés létrehozásához szükséges meghatalmazási okiratot adja ki;
5. felhívom a vidékfejlesztési minisztert és a külügyminisztert, hogy a szerződés létrehozását követően a szerződés
szövegének végleges megállapítására való felhatalmazásról szóló határozat tervezetét haladéktalanul terjesszék
a Kormány elé. Orbán Viktor s. k.,
miniszterelnök